title: Sinhalilainen kirjaimisto

text: Sinhalilainen kirjaimisto (sinhaliksi සිංහල අකුරු "siṁhala akuru") on Sri Lankassa puhutun sinhalin kielen kirjoitusjärjestelmä. Se kehittyi brahmi-kirjoituksesta ja sen läheisimmät edeltäjät ovat grantha- ja kadamba-aakkostot. Sinhalilaisia kirjaimia esiintyy varhaisimmassa muodossaan jo 200-luvulta eaa. peräisin olevissa kaiverruksissa. Nykymuotoonsa kirjaimisto alkoi kehittyä 700-luvulta jaa. lähtien. Kirjaimistoa on käytetty Sri Lankassa myös paalin ja sanskritin kirjoittamiseen.


title: Nokia Lumia 630

text: Nokia Lumia 630 on Microsoft Mobilen valmistama älypuhelin. Puhelimessa on Windows Phone 8.1 -käyttöjärjestelmä. Lumia 630 -mallia on saatavilla neljää eri väriä: Musta, valkoinen, oranssi ja vihreä. Puhelin käyttää Windows 8.1 -käyttöjärjestelmää ja Microsoft on kertonut, että he julkaisevat siihen syksyllä 2015 Windows 10 -käyttöjärjestelmäpäivityksen. Laitteen vähäisen muistinmäärän takia kaikkia Windows 10:n ominaisuuksia ei tulla laitteelle julkaisemaan.


title: Nokia Lumia 630

text: Puhelin on saatavilla myös kaksois-SIM-versiona.


title: Metaanisulfonihappo

text: Metaanisulfonihappo on väritön nestemäinen yhdiste, jonka kemiallinen kaava on CHSOH. Se on yksinkertaisin sulfonihappo. Sen suolat ja esterit ovat mesylaatteja. Metaanisulfonihappoa käytetään happokatalyyttinä orgaanisissa reaktioissa, koska se on haihtumaton vahva happo ja se liukenee orgaanisiin liuottimiin. Metaanisulfonihappo soveltuu huvin teollisiin sovellutuksiin, koska se on neste huoneen lämpötilassa, kun taas sen sukulaisyhdiste "p"-tolueenisulfonihappo (PTSA) on kiinteä. Laboratoriokäytössä kiinteä PTSA on käyttökelpoisempi.


title: Metaanisulfonihappo

text:
Metaanisulfonihapon voidaan ajatella olevan rikkihapon (HSO) ja metyylisulfonyylimetaanin ((CH)SO) välituote, jossa yksi rikkihapon -OH ryhmistä on korvautunut -CH ryhmällä.
Metaanisulfonihapon CAS-numero on 75-75-2.


title: The Vow

text: The Vow on vuonna 2012 ensi-iltansa saanut yhdysvaltalainen romanttinen draamaelokuva, jonka on ohjannut Michael Sucsy. Romanttisen draamaelokuvan pääosissa ovat Channing Tatum ja Rachel McAdams. Sivuosissa ovat muun muassa Jessica Lange ja Sam Neill. "The Vow" perustuu tositapahtumiin.


title: The Vow

text: "The Vow" oli ilmestyessään suuri menestys, josta tuli kaikkien aikojen seitsemänneksi eniten tuottanut romanttinen draamaelokuva. "The Vow" jäi tuotantoyhtiö Spyglass Entertainmentin viimeiseksi tuotannoksi.


title: The Vow

text:
Paige Collins (Rachel McAdams) on lahjakas kuvanveistäjä ja hänen aviomiehensä Leo (Channing Tatum) omistaa äänitysstudion. He ovat juuri avioituneet, ja rakastavat sekä toisiaan että elämäänsä. Kun he lähtevät elokuvateatterista, paluumatkalla kotiin aviopari joutuu vakavaan auto-onnettomuuteen, joka muuttaa heidän elämänsä. Leo selviytyy ruhjeilla, mutta Paige vajoaa koomaan. Koomasta herättyään hän on menettänyt kaikki muistonsa viiden vuoden ajalta – mukaan lukien aviomiehensä sekä hänen romanssinsa ja avioliittonsa hänen kanssaan. Yhtäkkiä Leo on naimisissa tuntemattoman naisen kanssa, joka ei muista hänestä mitään. Paigen kaikki muistot rajoittuvat pelkästään lapsuuteen ja nuoruuteen, parhaisiin ystäviin kouluajoilta ja hänen ensirakkautensa Jeremyyn (Scott Speedman), jonka kanssa Paige luulee olevansa vielä kihloissa. Herätessään Paige luulee opiskelevansa vielä lakia. Leoa kohtaan Paige ei pysty tuntemaan mitään. Paigelle tulee myös yllätyksenä, ettei hän ole tavannut vanhempiaan, Ritaa ja Bill Thorntonia (Jessica Lange ja Sam Neill), vuosiin. Hämmentyneenä Paige joutuu uudestaan kontrolloivien vanhempiensa alaiseksi, jotka myös yrittävät pitää Leon kaukana Paigesta. Vanhemmat olisivat aina halunneet Paigen opiskelevan asianajajaksi, mutta järkytyksekseen tämä oli aikanaan päättänyt ryhtyä taiteilijaksi. Auto-onnettomuus kuitenkin pyyhki nämäkin muistot Paigen mielestä, joten Bill ja Rita saavat uuden mahdollisuuden ohjata tyttärensä "oikeille raiteille". Paigen vanha elämä sekoittuu hänen uuteen, erilaiseen elämäänsä. Kaikki mitä Paigen vanhassa elämässä tapahtui, entinen sulhanen ja vanhemmat, tulevat takaisin. Epätoivoinen Leo yrittää toistaa yhteisiä hetkiä, jotka aikanaan johtivat rakastumiseen. Kun Paigen muisti ei tunnu palautuvan, Leo ei aio menettää elämänsä rakkautta ja tekee parhaansa elvyttääkseen vaimonsa rakkauden häneen.
"The Vow" perustuu todelliseen Kim ja Krickitt Carpenterin parisuhteeseen. Carpenterit kirjoittivat kirjan avioliitostaan, joka innoitti elokuvantekijöitä. Kirjan nimi on myös elokuvan tapaan "The Vow". Kymmenen viikkoa häidensä jälkeen 18. syyskuuta 1993 Carpenterit joutuivat vakavaan auto-onnettomuuteen, josta Krickitt sai aivovamman. Aivovamma oli pyyhkinyt Krickittin mielestä kaikki hänen muistonsa romanssista ja avioliitosta Kimin kanssa. Kim oli edelleen syvästi rakastanut vaimoaan, vaikka hän näki aviomiehensä vieraana onnettomuuden jälkeen. Carpenterit pitivät elokuvasta, mutta olivat pettyneitä kristinuskon poisjättämisestä. Kristinusko oli ollut tärkeä tekijä Carpenterien selviytymisessä.


title: The Vow

text: "Variety" ilmoitti Rachel McAdamsin ja Channing Tatumin palkkaamisesta kesäkuussa vuonna 2010. "The Vow" kuvattiin elokuusta marraskuuhun vuonna 2010 Kanadan Torontossa ja Newmarketissa sekä Illinoisin Chicagossa. Elokuvan budjettina oli 30 miljoonaa dollaria. Elokuvan tuotantoyhtiöinä olivat Screen Gems ja Spyglass Entertainment, minkä viimeiseksi tuotannoksi "The Vow" jäi.


title: The Vow

text: Rhino Records julkaisi elokuvan soundtrack-albumin 7. helmikuuta vuonna 2012. Madison Gate Records julkaisi digitaalisena Rachel Portmanin ja Michael Brooksin säveltämät ja sanoittamat elokuvasävellykset erillisenä albumina samana päivänä.


title: The Vow

text: Soundtrack-albumin digitaalisessa versiossa on mukana myös The Nationalin esittämä "England".


title: The Vow

text: "The Vow" sai ensi-iltansa 9. helmikuuta vuonna 2012 muun muassa Australiassa ja Saksassa. Yhdysvaltain ensi-ilta oli seuraavana päivänä. Levityksestä vastasi Screen Gems. Suomessa elokuvaa ei esitetty ollenkaan elokuvateattereissa, mutta se julkaistiin myöhemmin DVD:lle.


title: The Vow

text: "The Vow" sai kriitikoilta lähinnä sekalaisia arvosteluja. Metacriticissä elokuvalla on arvosanana 43 sadasta, joka perustuu kahteenkymmeneenkahdeksaan arvosteluun. Rotten Tomatoes -sivuston mukaan kriitikoiden arvosteluista 29 prosenttia on myönteisiä perustuen 126:een arvosteluun. Yleisöäänestyksessä 63 prosenttia kaikista yli 125 000:sta äänestäneistä antoivat elokuvalle positiivista palautetta. Vaikka elokuva saikin kehnon vastaanoton kriitikoilta, näyttelijöiden roolisuorituksia kehuttiin.


title: The Vow

text: "The Vow" tuotti vahvasti avausviikonloppunaan. Avauspäivänä "The Vow" tuotti 15,4 miljoonaa dollaria. Avausviikonloppunaan melkein 3 000:ssa yhdysvaltalaisessa elokuvateatterissa "The Vow" tuotti 41,2 miljoonaa dollaria. Avausviikonloppunaan elokuva tuotti ulkomailla 9,7 miljoonaa dollaria.


title: The Vow

text: Viikonloppuna 24.–26. helmikuuta "The Vow’sta" tuli ensimmäinen vuoden 2012 elokuva, joka ylitti 100:n miljoonan dollarin rajapyykin Pohjois-Amerikassa. "The Vow" tuotti Pohjois-Amerikassa 125 014 030 dollaria ja 71 100 540 ulkomailla. Elokuva tuotti yhteensä maailmanlaajuisesti 196 114 570 dollaria. "The Vow’sta" tuli kaikkien aikojen seitsemänneksi eniten tuottanut romanttinen draamaelokuva.


title: The Vow

text: "The Vow" julkaistiin Yhdysvalloissa DVD:lle ja Blu-raylle 8. toukokuuta vuonna 2012. Suomessa elokuva julkaistiin DVD:lle ja Blu-raylle 21. syyskuuta 2012.


title: Toshihiro Hattori

text: Toshihiro Hattori (s. 23. syyskuuta 1973 Shizuoka, Japani) on japanilainen entinen jalkapalloilija.


title: Toshihiro Hattori

text: Hän edusti Japanin maajoukkuetta vuosina 1996-2003.


title: Makoto Tanaka

text: Makoto Tanaka (s. 8. elokuuta 1975 Shizuoka, Japani) on japanilainen entinen jalkapalloilija.


title: Makoto Tanaka

text: Hän edusti Japanin maajoukkuetta vuosina 2004-2006.


title: ISO 15919

text: ISO 15919 on vuonna 2001 julkaistu ISO:n ylläpitämä standardi intialaisten kirjaimistojen translitteroinnista latinalaiseen kirjaimistoon. Standardi sisältää ohjeet devanagarin, gurmukhin sekä bengalilaisen, gudžaratilaisen, kannadalaisen, malajalamilaisen, orijalaisen, sinhalilaisen, tamililaisen ja telugulaisen kirjaimiston translitteroimiseen.


title: Minor League Baseball -kausi 1913

text:
National Association of Professional Baseball Leagues (vuodesta 1999 alkaen Minor League -baseball) -kausi 1913 katsotaan sisältäneen viitisenkymmentä erillistä liigaa. Osa liigoista toimi itsenäisinä, eivätkä liittyneet NA:han.
- Liiga aloitti itsenäisenä kaudella 1913, jonka jälkeen se hankki Major League -statuksen, joka kesti kahden seuraavan kauden ajan. Liiga lakkautettiin ennen kauden 1916 alkua.


title: Sek-butyylilitium

text: sek-Butyylilitium (CHLi) on eräs litiumin muodostamista organometalliyhdisteistä eli organolitiumyhdisteistä. Se on vahva emäs, jota käytetään orgaanisissa synteeseissä ja polymeeriteollisuudessa.


title: Sek-butyylilitium

text: sek-Butyylilitium on huoneenlämpötilassa väritön tai hivenen kellertävä neste. Yhdiste reagoi proottisten polaaristen yhdisteiden, kuten veden, kanssa hajoten butaaniksi ja litiumsuolaksi. Se liukenee erittäin hyvin hiilivetyihin ja eettereihin, mutta saattaa reagoida eetterien kanssa. Muille organolitiumyhdisteille tyypillisesti sek-butyylilitium muodostaa aggregaatteja ja hiilivetyliuoksissa se esiintyy tyypillisesti tetrameerinä. Yhdisteen hiilivetyliuoksista eliminoituu hitaasti litiumhydridiä ja muodostuu 1-buteenia, cis-2-buteenia ja trans-2-buteenia. Hajoamista nopeuttavat emäkset ja korkea lämpötila. sek-Butyylilitium on voimakkaasti emäksinen ja nukleofiilinen.


title: Sek-butyylilitium

text: sek-Butyylilitiumia valmistetaan tyypillisesti metallisen litiumin ja 2-klooributaanin välisellä reaktiolla. Liuottimina reaktiossa käytetään hiilivetyjä ja kaupallisesti yhdistettä myydään joko heksaani- tai sykloheksaaniliuoksena.


title: Sek-butyylilitium

text: sek-Butyylilitiumia käytetään hyvin samoin tavoin kuin n-butyylilitiumia, mutta se on sitä reaktiivisempi. Yhdisteellä on käyttökohteina muoviteollisuudessa polymerointireaktioiden initiaattorina, erityisesti valmistettaessa styreenibutadieenikumia. sek-Butyylilitiumin käyttö johtaa nopeaan polymeroitumisen lakkaamiseen ja suhteellisen pieneen molekyylimassaan ja kapeaan molekyylipainojakaumaan, mikä on etu elastisille ominaisuuksille. Yhdistettä käytetään myös orgaanisissa synteeseissä litiuiontireaktioissa ja reaktioissa, joissa vaaditaan n-butyylilitiumia suurempaa reaktiivisuutta.


title: Mustavalkomonarkki

text: Mustavalkomonarkki ("Symposiachrus manadensis") on monarkkien heimoon kuuluva varpuslintu.


title: Mustavalkomonarkki

text: Mustavalkomonarkkia tavataan Indonesiassa ja Papua-Uudessa-Guineassa. Lajin on raportoitu olevan harvinainen ja paikallinen, mutta sen kannankehitys on vakaa. Se on luokiteltu elinvoimaiseksi.


title: Manusinmonarkki

text: Manusinmonarkki ("Symposiachrus infelix") on monarkkien heimoon kuuluva varpuslintu.


title: Manusinmonarkki

text: Manusinmonarkkia tavataan Papua-Uudessa-Guineassa Amiraliteettisaarilla. Laji on luokiteltu silmälläpidettäväksi, koska sen populaatio on pieni ja pienenemässä metsien hakkuiden vuoksi.


title: Saintmatthiasinmonarkki

text: Saintmatthiasinmonarkki ("Symposiachrus menckei") on monarkkien heimoon kuuluva varpuslintu.


title: Saintmatthiasinmonarkki

text: Saintmatthiasinmonarkkia tavataan Papua-Uudessa-Guineassa Mussaun saarella. Laji on luokiteltu silmälläpidettäväksi, koska sen populaatio on suhteellisen pieni ja pienenemässä.


title: The Gambler

text: The Gambler on vuonna 2014 ensi-iltansa saanut yhdysvaltalainen rikosdraamaelokuva, jonka ohjasi Rupert Wyatt. Elokuvan käsikirjoituksen laati William Monahan elokuvan "Piru pakassa" (1974) pohjalta. Elokuvan pääosissa ovat Mark Wahlberg, John Goodman, Brie Larson, Michael K. Williams ja Jessica Lange. Elokuva sai ensi-iltansa American Film Instituten elokuvajuhlilla 10. marraskuuta 2014.


title: The Gambler

text:
"The Gambler" kertoo uhkapeliriippuvuudesta kärsivästä yliopiston kirjallisuuden professorista, joka riitautuu gangstereiden kanssa.
Elokuussa 2011 Paramount Pictures ilmoitti tekevänsä uudelleenfilmatisoinnin Karel Reiszin ohjaamasta "Piru pakassa" -elokuvasta alkuperäisten tuottajien Irwin Winklerin ja Robert Chartoffin kanssa. Alun perin Leonardo DiCaprio kiinnitettiin miespääosan esittäjäksi ja Martin Scorsese ohjaajaksi. Uudelleenfilmatisoinnin käsikirjoittajaksi valittiin William Monahan. DiCaprio ja Martin Scorsese vetäytyivät projektista, jonka jälkeen Todd Phillips neuvotteli ohjaajan paikasta elokuussa 2012. Syyskuussa 2013 näyttelijä Mark Wahlberg ja ohjaaja Rupert Wyatt olivat kiinnostuneita tekemään elokuvan. Lokakuussa 2013 Brie Larson palkattiin elokuvan naispääosaan. Mark Wahlberg laihdutti yli 25 kiloa rooliaan varten. "The Gamblerin" kuvaukset alkoivat 20. tammikuuta 2014 Los Angelesissa.


title: The Gambler

text: "The Gamblerin" ensimmäinen teaser-elokuvajuliste ja -traileri julkaistiin 22. lokakuuta 2014. Elokuvan toinen traileri julkaistiin 5. marraskuuta 2014.


title: The Gambler

text: Elokuva sai ensi-iltansa American Film Instituten elokuvajuhlien aikana Los Angelesin Dolby Theatressa 10. marraskuuta 2014. Elokuva sai maanlaajuisen teatteriensi-iltansa Yhdysvalloissa 25. joulukuuta 2014. Paramount Pictures alun perin asetti elokuvan ensi-illaksi 19. joulukuuta, mutta elokuvayhtiö ilmoitti 5. joulukuuta elokuvan ensi-illan siirtyvän joulukuun 25. päivään. Suomessa "The Gambler" saa ensi-iltansa vuoden 2015 aikana.


title: The Gambler

text: "The Gambler" on saanut elokuvakriitikoilta sekalaisen vastaanoton. Rotten Tomatoes -sivuston mukaan 85 arvostelun perusteella laskettuna kriitikoiden arvosteluista 45 prosenttia oli positiivisia. Metacritic-sivuston mukaan 37 arvostelun perusteella elokuva on saanut 55 pistettä. Vaikka elokuva sai sekalaisen vastaanoton, Mark Wahlbergin ja Jessica Langen roolisuorituksia on ylistetty. Langen arvellaan pääsevän kilpailemaan parhaan naissivuosan Oscar-palkinnosta.


title: Svedmyran metroasema

text: Svedmyran metroasema on metroasema Svedmyran kaupunginosassa Tukholmassa. Asema sijaitsee Sockenplanin metroaseman ja Sturebyn metroaseman metroasemien välissä. Asemalta kulkevat junat Hässelby Strandin ja Hagsätran suuntaan.


title: LUnix

text: LUnix (lyhenne muodosta "Little Unix". LNG, aikaisemmalta nimeltään LUnix) on Unix-käyttöjärjestelmä Commodore 64- ja Commodore 128-kotitietokoneille.


title: LUnix

text: Käyttöjärjestelmä tukee TCP/IP-verkkostandardia #_SLIP tai PPP käyttäen RS232-väylää_#. Toisin kuin useimmat Unix -tyypitetyt järjestelmät LUnixin ohjelmointi on suoritettu 6502-assembler-kielellä, kun taas PC-koneiden Unix-järjestelmät on ohjelmoitu C:llä.


title: S/2007 S 2

text:
S/2007 S2 on pienehkö nk. Viikinkiryhmään kuuluva Saturnuksen kuu. Sen löysivät 1. toukokuuta 2007 Scott S. Sheppard, David C. Jewitt, Jan Kleyna ja Brian G. Marsden kuvista, jotka oli otettu 18. tammikuuta-19. huhtikuuta 2007 välisenä aikana.
Kuun halkaisija on vain noin kuusi kilometriä ja se kiertää Saturnusta retrogradisesti 16,56 miljoonan kilometrin keskimääräisellä etäisyydellä. Sen radan inklinaatio on 176,68° ja eksentrisyys 0,218. Sen kiertoaika Saturnuksen ympäri on 792 vuorokautta 23 tuntia.


title: Kummolan kääntöpiiri

text: Kummolan kääntöpiiri. Urheiluviihteen kulissien takaista peliä on toimittaja Pentti Sainion vuonna 2014 ilmestynyt kirja. Se käsittelee suomalaisen jääkiekon vaikuttajien, kuten Kalervo Kummolan ja Harry Harkimon sekä Suomen jääkiekkoliiton tekemiä liiketoimia ja jääkiekon yhteydessä liikkuvia rahavirtoja. Kirjan julkaisu lykkääntyi kustantamoa vastaan tehtyjen oikeustoimien johdosta.


title: Kummolan kääntöpiiri

text: Sainio kirjoittaa esipuheessa, että teos perustuu hänen parinkymmenen vuoden aikana tekemiinsä tutkimuksiin siitä, mitä urheilussa kulissien takana tapahtuu.


title: Kummolan kääntöpiiri

text: Teosta markkinoitiin alun perin nimellä "Kummolan rahankääntöpiiri". Kustantajan mukaan kirjan piti ilmestyä jo ennen helmikuussa 2014 alkaneita Sotšin talviolympialaisia. Joulukuussa 2013 julkaisua kuitenkin siirrettiin huhtikuun 2014 loppuun. Into Kustannuksen mukaan teos sisälsi niin arkaluontoisia tietoja, että yhtiö halusi luetuttaa kirjan lakimiehillään ennen sen ilmestymistä. Kustantaja mainosti teosta ”kevään hurjimpana paljastuskirjana”.


title: Kummolan kääntöpiiri

text: Helmikuussa 2014 Kalervo Kummola ja Suomen jääkiekkoliitto yrittivät estää kirjan julkaisemisen. He tekivät Helsingin käräjäoikeudelle hakemuksen väliaikaisesta turvaamistoimesta, jolla sen julkaisu, myynti ja jakelu olisi kielletty sakon uhalla. Hakemuksen mukaan Into Kustannus ei pyynnöstä huolimatta suostunut oikaisemaan kirjan sisältämiä tietoja, joita Kummola piti väärinä. Lisäksi kieltovaatimuksessa väitettiin kustantajan syyllistyneen kunnianloukkaukseen jo teoksen markkinoinnissa, koska siinä vihjattiin Kummolan ja jääkiekkoliiton siirtäneen varoja veroparatiiseihin. Perusteluissa epäiltiin kirjan sisältävän myös totuudenmukaista tietoa, joka kuitenkin saattaisi sisältää liikesalaisuuksia ja loukata Kummolan yksityisyyttä. Into Kustannus piti kirjan mahdollista kieltämistä ennakkosensuurin käyttöönottona Suomessa.


title: Kummolan kääntöpiiri

text: Helsingin käräjäoikeus hylkäsi hakemuksen väliaikaisesta turvaamistoimesta. Se totesi päätöksessään, että olisi Suomen perustuslain vastaista hyväksyä Kummolan ja jääkiekkoliiton vaatimukset. Käräjäoikeuden mukaan sananvapauden käyttämistä ei Suomessa voi ennakolta estää mikään viranomainen tai yksityinen taho. Asia eteni hovioikeuteen, jossa käräjäoikeuden ratkaisu pidettiin voimassa.


title: Kummolan kääntöpiiri

text: "Helsingin Sanomien" Jyri Hännisen artikkelin mukaan kirja ”piirtää kuvaa härskiä peliä pelaavasta jääkiekon sisäpiiristä, jonka keskiössä on Kalervo Kummola.” Kommenttiartikkelissa toimittaja Tero Hakola nosti kirjan tärkeimmäksi anniksi sen, että urheilujohtaminen ei ole läpinäkyvää. Samat henkilöt lähipiireineen päättävät niin järjestöissä, seuroissa kuin niiden ympärillä toimivissa yrityksissäkin, jopa kaksoisrooleissa. Hakola arvosteli kirjaa siitä, että siitä puuttuu dokumentointi ja keskushenkilöitä mustamaalataan tarkoitushakuisesti, esimerkiksi yhdistämällä suorasukaisesti Kummola ja urheilurikoksista syytetty Wilson Raj Perumal.


title: Kummolan kääntöpiiri

text: Kirjasta julkaisemassaan tiedotteessa Kummola vertasi sitä Sainion aiempaan kirjaan "Harkimoiden hattutemppu", jonka Huonon kirjallisuuden seura valitsi 1999 vuoden huonoimmaksi kirjaksi. Hän sanoi, ettei aio kommentoida kirjaa enempää.


title: S/2004 S 12

text:
S/2004 S 12 on pienehkö nk. Viikinkiryhmään kuuluva Saturnuksen kuu. Sen löysivät 4. toukokuuta 2005 Scott S. Sheppard, David C. Jewitt, Jan Kleyna ja Brian G. Marsden kuvista, jotka oli otettu 12. joulukuuta 2004 - 9. maaliskuuta 2005 välisenä aikana.
Kuun halkaisija on vain noin viisi kilometriä ja se kiertää Saturnusta retrogradisesti 19,906 miljoonan kilometrin keskimääräisellä etäisyydellä. Sen radan inklinaatio on 164° ja eksentrisyys 0,396. Sen kiertoaika Saturnuksen ympäri on 2 vuotta 318 vuorokautta 13 tuntia (1048,541 vuorokautta).


title: Nikeforos Khumnos

text: Nikeforos Khumnos (; n. 1250/55–1327) oli bysanttilainen filosofi ja Palaiologosten hovin virkamies. Hän oli keisari Andronikos II:n hovin johtavia hahmoja 1290-luvulta alkaen.


title: Nikeforos Khumnos

text: Khumnos kirjoitti filosofisia tutkielmia erityisesti luonnonfilosofiasta, kosmologiasta ja psykologiasta. Hän ei kuitenkaan kirjoittanut monien muiden bysanttilaisten oppineiden tavoin kommentaareja ja parafraaseja antiikin aikaisista teksteistä. Monet Khumnoksen tutkielmista oli kirjoitettu kirjallisia kokoontumisia ("theatra") varten. Myös keisari oli usein läsnä tällaisissa kokoontumisissa.


title: Nikeforos Khumnos

text: Khumnos pyrki argumentoimaan Platonin ja Aristoteleen filosofisia näkemyksiä vastaan filosofisin perustein teologisten sijasta, ja tuki tällä tavalla vakiintuneita teologisia kantoja. Hän esimerkiksi osoitti ristiriitaisiksi Aristoteleen näkemyksen siitä, että taivaankappaleet koostuisivat viidennestä alkuaineesta; Platonin näkemyksen "anamnesiksestä" ja sielujen ennalta-olemisesta; sekä Platonia ja Aristotelesta yhdistäneen näkemyksen siitä, että aine on ikuista eikä sitä ole luotu. Toisaalta hän katsoi todistaneensa ruumiillisen ylösnousemuksen vetomalla Platonin näkemykseen sielunvaelluksesta.


title: Nikeforos Khumnos

text: Hovissa Khumnoksen kilpailijana toimi toinen filosofi, Theodoros Metokhites.


title: Theodoros Metokhites

text: Theodoros Metokhites (; 1270–1332) oli bysanttilainen filosofi ja Palaiologosten hovin virkamies.


title: Theodoros Metokhites

text: Metokhiteen tunnetuimpia teoksia on "Sēmeiōseis gnōmikai", joka koostuu 120 tutkielmasta. Ne käsittelevät hyvin moninaisia aiheita, kuten Platonin ja Aristoteleen ajattelua, psykologiaa ja sielun osien suhteita, sekä poliittista filosofiaa ja eri valtiomuotoja. Tutkielmiinsa Metokhites on saanut vaikutteita Plutarkhoksen esseistä ("Moralia").


title: Theodoros Metokhites

text: Metokhites kirjoitti myös johdannon Ptolemaioksen tähtitieteeseen; parafraaseja Aristoteleen luonnonfilofisista teoksista; runoutta, kuten heksametrimuotoisen runon "Matematiikasta"; sekä puheita, kuten puheen "Kasvatuksesta".


title: Theodoros Metokhites

text: Metokhites oli toisen hovissa toimineen filosofin Nikeforos Khumnoksen kilpailija. Tähtitieteilijä ja historioitsija Nikeforos Gregoras oli Metokhiteen oppilas ja intellektuaalinen perillinen.


title: Can’t Remember to Forget You

text: Can’t Remember to Forget You on kolumbialaisen laulaja-lauluntekijä Shakiran kappale hänen tulevalta kymmenenneltä, Shakira-studioalbumilta, jolla myös laulaa mukana barbadoslaislaulaja-lauluntekijä Rihanna. Shakira alkoi pohtimaan uuden musiikin julkaisemista vuonna 2011; Työskentely jatkui vuoteen 2012, jolloin hän jätti aiemman levy-yhtiönsä Epic Recordsin ja liittyi RCA Recordsiin. Kappaleen julkaisivat "RCA Records" sekä "Sony Latin Iberia" albumin johdantosinglenä 13. tammikuuta 2014. Kappaleesta julkaistiin 21. tammikuuta 2014 myös espanjan kielellä esitetty versio, nimeltään "Nunca Me Acuerdo de Olvidarte".


title: Can’t Remember to Forget You

text: Kappaleen sanoittivat Shakira, Rihanna, John Hill, Tom "Kid Harpoon" Hull, Daniel Ledinsky, sekä Erik Hassle, kun taas tuotannosta vastasivat Shakira, Hill, ja Hull. "Can't Remember to Forget You" on kategorialtaan ylätempoinen uusi aalto ja reggae rock-kappale. "Can't Remember to Forget You" on saanut pääosin ristiriitaisia vastaanottoja kriitikkojen keskuudessa; kun kriitikot yllättyivät ska vaikutteista, he tunsivat että kappale ei jäänyt kovin hyvin heille mieleen. Muut kriitikot huomioivat samanlaisuuksia kahden pop reggaelaulajan, The Policen ja Bruno marsin välillä.


title: Can’t Remember to Forget You

text: Kaupallisesti single menestyi hyvin, sijoittuen Britannian singlelistan 11. sijalle; kappale sijoittui myös kymmenen parhaan joukkoon Espanjassa, Ranskassa, Saksassa ja Sveitsissä. Yhdysvalloissa kappale pääsi ensimmäisellä viikollaan Billboard Hot 100-listalla 28. sijalle, muodostuen Shakiran kaikista parhaimmaksi singlen julkaisuviikolla saavuttamaksi sijaksi kyseisellä listalla. Korkeimmillaan kappale pääsi kokonaisuudessaan 15. sijalle. Kappaleen musiikkivideon, mikä kuvattiin Los Angelesissä, ohjasi Joseph Kahn ja se ladattiin videopalvelu YouTubeen 30. tammikuuta 2014. Video sisältää Shakiran ja Rihannan molemmat paljastavissa asuissa sekä "alasti syleilemistä". Kappale esitettiin ensimmäistä kertaa livenä iHeartRadiossa.


title: Pentti Sainio

text: Pentti Sainio (s. 29. syyskuuta 1950 Kuopio) on suomalainen toimittaja ja tietokirjailija. Nykyään Paltamossa asuva Sainio valmistui Sanoman toimittajakoulusta vuonna 1976 ja on sen jälkeen työskennellyt muun muassa "Helsingin Sanomissa", "Turun Sanomissa", "Pohjolan Sanomissa" ja "Avussa". Hän on opiskellut myös Kadettikoulussa sekä yleistä historiaa Helsingin yliopistossa.


title: Pentti Sainio

text: Sainio on julkaissut yhdeksän kirjaa, jotka edustavat lähinnä paljastuskirjallisuutta ja tutkivaa journalismia. Vuonna 1999 häneltä ilmestyi omakustanteena teos "Harkimoiden hattutemppu", jonka Huonon kirjallisuuden seura valitsi vuoden huonoimmaksi kirjaksi fiktionaalisten kirjojen sarjassa. Kirjassa hän kertoo siitä miten Jokerien avulla kerättyjä Lastenklinikoiden kummien keräysvaroja hävisi tuntemattomille teille. Kirja nosti hälyn, mutta Rautakirjan toimitusjohtajan Hannu Syrjäsen vaatimuksesta suuret kirjakaupat vetivät sen myynnistä, ja kirja jäi Sainiolle käsiin. Yleisradion Ajankohtainen kakkonen teki sen pohjalta ohjelman, joka kuitenkin hyllytettiin lähetyspäivänä.


title: Pentti Sainio

text: Keväällä 2014 nousi kohu Sainion teoksesta "Kummolan kääntöpiiri", joka käsittelee suomalaisen jääkiekon taustavaikuttajien liiketoimia. Kalervo Kummola ja Suomen jääkiekkoliitto yrittivät estää sen julkaisun oikeusteitse, mutta Helsingin käräjäoikeuden päätöksen mukaan kirjan kieltäminen ennakkoon olisi Suomen perustuslain vastaista.


title: Kissa kuumalla katolla (televisioelokuva)

text: Kissa kuumalla katolla () on Jack Hofsissin ohjaama ja Phylis Gellerin tuottama yhdysvaltalainen televisioelokuva, joka esitettiin ensimmäistä kertaa vuonna 1984. Televisioelokuva on genreltään draama, ja sen pääosissa ovat Jessica Lange ja Tommy Lee Jones. "Kissa kuumalla katolla" kertoo lapsettomasta pariskunnasta, Maggiesta (Jessica Lange) ja alkoholisoituneesta Brickistä (Tommy Lee Jones), jotka matkustavat Mississippiin Brickin kuolemansairaan puuvillafarmari-isän syntymäpäiville. Vuoden 1984 "Kissa kuumalla katolla" -sovitukseen palautettiin alkuperäisen näytelmän seksuaaliset viittaukset, jotka jätettiin pois vuoden 1958 elokuvasta.


text: "Kissa kuumalla katolla" perustuu Tennessee Williamsin samannimiseen, Pulitzer-palkinnolla palkittuun, "Kissa kuumalla katolla" -näytelmään (1955). Alkuperäistä näytelmää esitettiin New Yorkin Broadwaylla Morosco Theaterissa. Näytelmän ensi-ilta oli 24. maaliskuuta 1955, ja sitä esitettiin 694 esitystä. Näytelmä oli ehdolla parhaan näytelmän Tony-palkintoon.


text: "Kissa kuumalla katolla" esitettiin ensi kerran 19. elokuuta 1984 Yhdysvalloissa Showtime-kanavalla. Myöhemmin elokuva julkaistiin VHS:lle ja DVD:lle.


title: Get It Started

text: Get It Started on amerikkalaisräppäri Pitbullin kappale hänen seitsemänneltä, Global Warming-studioalbumilta. Sen julkaisi RCA Records albumin toisena singlenä 28. kesäkuuta 2012. Kappaleen ovat tuottaneet Sidney Samson, Marc Kinchen, Develop, ja DJ Buddha. Kappale sisältää kolumbialaisen laulaja-lauluntekijä Shakiran esittämiä vokaaleja. "Get It Started" on kolmas kappale, jota Pitbull ja Shakira ovat työstäneet yhdessä, muiden ollessa virallinen espanjankielinen remixversio kappaleesta "Did it Again", "Lo Hecho Está Hecho", sekä englanninkielinen versio kappaleesta "Rabiosa". "Get It Started"-kappaleen on sanoittanut Pitbull, Durrell Babbs, DJ Buddha, Sidney Samson, Marc Kinchen, Develop, Shakira, sekä Kris Stephens. Se on dancepopkappale, joka "yhdistää tanssin sykkeen ja ylätempoisia jakeita hidastetulla, pianolla soitetulla pop-kertosäkeellä".


title: Empire (Shakiran kappale)

text: Empire on kolumbialaisen laulaja-lauluntekijä Shakiran kappale hänen kymmenenneltä, Shakira-studioalbumilta. Kappale julkaistiin albumin ensimmäisenä promootiosinglenä 24. helmikuuta 2014 ja se on kokonaisuudessaan albumin toinen virallinen single. "Empiren" sanoittivat Steve Mac ja Ina Wroldsen, kun taas tuotannosta vastasivat Shakira ja Mac. "Empire" on alatempoinen rockballadi, joka kertoo rakkauden kokemisesta niin voimakkaana että heidän valtakuntansa voisi tehdä "maailmojen yhdistymisen".


title: Empire (Shakiran kappale)

text: Julkaisustaan lähtien "Empire" on saanut kehuja kriitikkojen keskuudessa, jotka kiittivät laulajan itsensä saamista takaisin takaisin hänen rock-juurille. Jotkut jopa kutsuivat sitä upeaksi balladiksi sekä vertasivat hänen ääntään Tori Amosiin, Jeweliin, Joni Mitchelliin, sekä Alanis Morissetteen. Kappale oli kohtalainen menestys lukuisissa valtioissa, kuten Ranskassa, Etelä-Koreassa ja Espanjassa.


title: Empire (Shakiran kappale)

text: Kappaleeseen liittyvä musiikkivideo julkaistiin 25. maaliskuuta 2014. Darren Craig, Jonathan Craven ja Jeff Nicholas ohjasivat kappaleen musiikkivideon. Saadakseen kappaleelle enemmän julkisuutta Shakira esitti sen hänen muiden kappaleiden kanssa iHeartRadiossa, The Tonight Show Starring Jimmy Fallonissa, The Today Showssa sekä The Voice UK:ssä.


title: Carl Valeri

text: Carl Valeri (s. 14. elokuuta 1984 Canberra, Australia) on australialainen jalkapalloilija, joka edustaa A-Leaguessa pelaavaa Melbourne Victorya. Puolustavana keskikenttänä pelaavan Valerin kasvattajaseura on australialainen AIS.


title: Carl Valeri

text: Valeri aloitti ammattilaisuransa Italian suurseurassa Inter Milanissa, jossa hän ei tosin pelannut otteluakaan, vaan oli koko ajan lainalla toisessa italialaisseurassa, SPALissa. Vuonna 2005 hän siirtyi Grossetoon, jossa vietetyn viiden vuoden aikana hän pelasi yli 130 ottelua. Vuonna 2010 tie kävi jälleen italialaisseuraan, US Sassuolo Calcioon, joka voitti Serie B:n 2013 ja nousi Serie A:han. Valeri ei kuitenkaan saanut Serie A:ssa paljoa peliaikaa, joten hän siirtyi 2014 talvella takaisin Serie B:hen, Ternanaan. Vuonna 2014 hän siirtyi kotimaansa Melbourne Victoryyn.


title: Carl Valeri

text: Valeri kuului Australian joukkueeseen vuoden 2004 kesäolympialaisissa. Maajoukkuedebyyttinsä Valeri teki Australian paidassa 2007 ja on siitä asti kuulunut maan vakiokokoonpanoon. Hän edusti maataan myös vuoden 2010 MM-kisoissa, joissa hän pelasi Australian jokaisessa kolmessa ottelussa.


title: Chandelier

text: Chandelier () on australialaisen laulaja-lauluntekijä Sian kappale, joka julkaistiin 17. maaliskuuta 2014 ensimmäisenä singlenä hänen kuudennelta studioalbumiltaan "1000 Forms of Fear".


title: Chandelier

text: Kappale sai viisi Grammy-palkintoehdokkuutta kategorioissa vuoden levytys, kappale, paras popsooloesitys, paras tuottaja ja musiikkivideo.


title: Chandelier

text: Sia on säveltänyt kappaleen yhdessä Jesse Shatkinin kanssa. Shatkin ja Greg Kurstin toimivat tuottajina. Kappaleen melodia syntyi, kun Sia ja Shatkin soittivat improvisoiden studiossa, Sia pianoa ja Shatkin marimbaa. Sia on kertonut ajatelleensa kappaletta alun perin Rihannan tai Beyoncén esitettäväksi, mutta päätti pitää sen itsellään. Hän on sanonut kirjoittaneensa "vahingossa täyden popkappaleen itselleen". Kappaleella on vaikutteita popin lisäksi elektronisesta musiikista ja reggaesta. Chandelier julkaistiin ensimmäisenä singlenä Sian albumilta "1000 Forms of Fear".


title: Chandelier

text: Chandelier-kappaleen musiikkivideo julkaistiin 6. toukokuuta 2014. Videolla esiintyy 11-vuotias tanssija Maddie Ziegler, joka oli aiemmin esiintynyt "Dance Moms" -tositelevisio-ohjelmassa (). Videon ohjasivat Sia ja Daniel Askill. Kesäkuussa 2014 videosta julkaistiin vaihtoehtoinen yhdellä otolla kuvattu versio.


title: Chandelier

text: Kappale nousi listaykköseksi Ranskassa ja Israelissa. Yhdysvalloissa kappale nousi "Billboardin" Hot 100 -listan sijalle kahdeksan ja Suomessa singlelistan sijalle viisi. Se nousi listoille myös muun muassa Tanskassa, Norjassa, Kanadassa ja Ranskassa. Single on myynyt nelinkertaista platinaa Australiassa.


title: Viettelysten vaunu (televisioelokuva)

text: Viettelysten vaunu () on vuonna 1995 ensi kerran esitetty Glenn Jordanin ohjaama ja tuottama yhdysvaltalainen televisioelokuva, joka on lajityypiltään draama. "Viettelysten vaunun" pääosissa ovat Jessica Lange, Alec Baldwin, John Goodman ja Diane Lane. Lange voitti Golden Globen roolisuorituksestaan.


title: Viettelysten vaunu (televisioelokuva)

text: "Viettelysten vaunu" perustuu Tennessee Williamsin Pulitzer-palkinnolla palkittuun "Viettelysten vaunu" -näytelmään (1947).


title: Viettelysten vaunu (televisioelokuva)

text: "Viettelysten vaunun" kuvaukset alkoivat 7. helmikuuta ja päättyivät 21. maaliskuuta 1995. "Viettelysten vaunu" esitettiin ensi kerran 29. lokakuuta 1995 Yhdysvalloissa CBS-kanavalla. Myöhemmin elokuva julkaistiin VHS:lle 14. toukokuuta vuonna 1996 ja DVD:lle 22. maaliskuuta vuonna 2011.


title: Viettelysten vaunu (televisioelokuva)

text:
"Viettelysten vaunu" kertoo Blanche DuBois -nimisestä (Jessica Lange) opettajattaresta, joka matkustaa raskaana olevan sisarensa, Stellan (Diane Lane), luokse New Orleansiin. Stella on avioitunut yhdysvaltalais-puolalaisen Stanley Kowalskin (Alec Baldwin) kanssa. Stanley ja Blanche eivät tule toimeen keskenään. Blanche on menettänyt sekä hänen että sisarensa perinnön, jonka seurauksena Stanley raivostuu, sillä aviomiehenä hän pitää oikeutenaan osuutta Stellan perintöön. Haavemaailmoissa elävä Blanche aloittaa suhteen Kowalskien tuttavan Harold "Mitch" Mitchellin (John Goodman) kanssa. He suunnittelevat jopa avioitumista, mutta suhde kariutuu. Stanley sai nimittäin selville, että Blanchella on ollut suhde alaikäisen oppilaansa kanssa, ja paljastanut sen. Stella lähtee sairaalaan, kun synnytys alkaa. Stanley, joka on onnellinen isäksi tulemisesta, palaa kotiinsa ja alkaa juomaan. Omassa haavemaailmoissaan oleva Blanche vieraantuu todellisesta maailmasta yhä enemmän. Humalassa oleva Stanley raiskaa Blanchen, joka menettää järkensä lopullisesti, ja hänet viedään psykiatriseen sairaalaan.
Alkuperäistä näytelmää esitettiin New Yorkin Broadwaylla Ethel Barrymore Theaterissa. Näytelmän ensi-ilta oli 3. joulukuuta 1947, ja sitä esitettiin 855 esitystä, kunnes se suljettiin 17. joulukuuta 1949. Näytelmässä Blanche DuBoisia näytellyt Jessica Tandy sai Tony-ehdokkuuden parhaasta naispääosasta vuonna 1948. "Viettelysten vaunusta" on tehty ja esitetty monta eri tuotantoa Broadwaylla.


title: Viettelysten vaunu (televisioelokuva)

text: Jessica Lange ja Alec Baldwin olivat näytelleet samat roolit Broadwaylla vuonna 1992. Vuoden 1992 "Viettelysten vaunu" -tuotanto sai ensi-iltansa Ethel Barrymore Theatressa 12. huhtikuuta, ja sitä esitettiin 137 esitystä. Näytelmän viimeinen esitys oli 9. elokuuta 1992. Baldwin oli roolistaan ehdolla parhaan miespääosan Tony-palkintoon, ja Lange voitti roolisuorituksestaan Theatre World -palkinnon.


title: Lora

text: Lora, oikealta nimeltään Laura Petrescu (23. heinäkuuta 1982 Vaslui), on romanialainen laulaja. Hän lauloi Wassabi-yhtyeessä ennen soolouralle siirtymistä. Hänen ensimmäinen singlensä, ”Release the Pain” julkaistiin vuonna 2009.


title: Lora

text: Vuonna 2010 Lora osallistui Romanian Euroviisukarsintoihin yhdessä Sonny Flamen kanssa. Hän on esiintynyt myös Akcentin kanssa.


title: Pauli Koski

text: Pauli Armas Koski (14. kesäkuuta 1940 Keuruu – 10. marraskuuta 1992 Turku) oli suomalainen oikeustieteilijä ja Lapin korkeakoulun oikeustieteen professori alanaan taloudelliset suhteet vuosina 1981–1984 ja sen jälkeen Turun kauppakorkeakoulun kauppaoikeuden professori 1984–1992. Hänen erityisalaansa oli yritys- ja yhtiöoikeus.


title: Daniel Dolenc

text: Daniel Dolenc (s. 10. elokuuta 1993 Espoo) on suomalainen koripalloilija, joka edustaa nykyisin Kouvoja. Hän on pelannut urallaan 114 nuorten maaottelua.


title: Daniel Dolenc

text: Dolenc on Espoo Basket Teamin kasvatti ja hän edusti seuran juniorijoukkueita kauden 2009–2010 loppuun asti. Vuonna 2010 hän siirtyi Espoon Honkaan, joiden juniorijoukkueissa hän voitti ensimmäisenä kautenaan A-nuorten Suomen-mestaruuden. Lisäksi hän debytoi seuran paidassa Korisliigassa kaudella 2010–2011, vaikka pelasikin enemmän seuran kehitysjoukkueessa I-divisioonassa.


title: Daniel Dolenc

text: Dolenc edusti seuraa vuoteen 2013 asti, jolloin hän siirtyi Kouvoihin. Hänellä oli jo voimassa oleva sopimus Hongan kanssa kaudesta 2013–2014, mutta osapuolet purkivat sopimuksen. Kaudesta 2015–2016 lähtien Dolenc on edustanut BC Nokiaa.


title: Briitta Koskiaho-Cronström

text: Briitta Liisa Koskiaho-Cronström, vuoteen 1994 "Koskiaho", o.s. "Lehto" (s. 1941) on suomalainen yhteiskuntatieteilijä. Hän oli Tampereen yliopiston sosiaalipolitiikan professori. Hänen tutkimusaiheitaan ovat hyvinvointi, kaupunkisuunnittelu, ympäristö- ja asuntopolitiikka, vanhusten asema, jatkuvuuden ja muutoksen problematiikka japanilaisessa yhteiskunnassa ja yhteiskunnallinen rakennemuutos Euroopassa.


title: Briitta Koskiaho-Cronström

text: Koskiaho valmistui yhteiskuntatieteiden tohtoriksi 1969 Yhteiskunnallisesta korkeakoulusta (nyk. Tampereen yliopisto). Hän oli yhteiskuntapolitiikan apulaisprofessori 1970–1972 Jyväskylän yliopistossa, sosiaalipolitiikan apulaisprofessori 1972–1980 Tampereen yliopistossa ja sosiaalipolitiikan professori 1980–2004 Tampereen yliopistossa. Hän jäi eläkkeelle 2005.


title: Vicent Ferrer

text: Vicent Ferrer (n. 1350–1419) oli espanjalainen dominikaanimunkki, joka ponnisteli kirkon yhtenäisyyden puolesta.


title: Vicent Ferrer

text: Ferrer matkusti vuosikymmenien ajan Euroopassa ja julisti evankeliumia. Hän käännytti monia. Kerrotaan, että hän ei ollut opetellut muuta kieltä kuin valenciaa, mutta sai kielillä puhumisen lahjan. Hänet kanonisoitiin pyhäksi vuonna 1455.


title: Apocalypse (Masterstroken albumi)

text: Apocalypse on suomalaisen metalliyhtye Masterstroken esikoisalbumi. Se julkaistiin vuonna 2006 levymerkillä JMT Music.


title: Jordan Smotherman

text: Jordan LaVallée-Smotherman (s. 11. toukokuuta 1986 Corvallis, Oregon, Yhdysvallat) on yhdysvaltalainen jääkiekkoilija, joka pelaa ECHL-joukkue Manchester Monarchsissa. Isokokoinen Smotherman on pelityyliltään voimahyökkääjä. Hänet tunnettiin aiemmin nimellä LaVallée-Smotherman, ja hän käytti pelipaidassaan pelkästään äitinsä tyttönimeä LaVallée, mutta pudotti sen sukunimestään isänsä kuoltua vuonna 2008.


title: Jordan Smotherman

text: Smotherman syntyi Oregonin Corvallisissa, mutta perhe muutti New Yorkin Binghamtoniin hänen ollessaan kaksivuotias. Smothermanin kasvattajaseuransa pidetään paikallista Binghamton Jr. Rangersia. Kymmenvuotiaana hän muutti Massachusettsin Westboroughiin. QMJHL-joukkue Québec Remparts varasi Smothermanin 23. pelaajana vuonna 2002. Hän siirtyi joukkueeseen kaudeksi 2002–2003 ja alkoi käyttää siellä myös kanadanranskalaisen äitinsä Maureenin tyttönimeä LaVallée.


title: Jordan Smotherman

text: Kaudella 2004–2005 Smotherman oli tehoilla 40+26=66 Rempartsin paras maalintekijä ja neljänneksi paras pistemies. Hän jakoi koko QMJHL:n maalipörssin kuudennen sijan Lewiston MAINEiacsin Alexandre Picardin kanssa. Columbus Blue Jackets varasi Smothermanin neljännellä kierroksella 116. pelaajana . Kauden 2005–2006 päätteeksi Remparts eteni QMJHL:n finaaleihin, mutta hävisi ne kuitenkin Moncton Wildcatsille otteluvoitoin 4–2. Remparts eteni kuitenkin Memorial Cupiin, sillä Wildcats myös isännöi turnausta. Smotherman voitti Rempartsin mukana Memorial Cupin. Hän pelasi turnauksessa myös tulokaskaudellaan vuonna 2003, jolloin Remparts isännöi sitä.


title: Jordan Smotherman

text: Elokuussa 2006 Smotherman teki kolmivuotisen tulokassopimuksen Atlanta Thrashersin kanssa. Hän siirtyi seuran organisaatioon kaudeksi 2006–2007, jonka Smotherman vietti kokonaan farmijoukkue Chicago Wolvesissa, AHL:ssä. Hänen tulokaskautensa siellä toi 79 runkosarjaottelussa tehot 16+18=34 sekä 14 playoff-ottelussa tehot 7+1=8. Smotherman oli joukkuetoverinsqa Brett Sterlingin ja Hershey Bearsin Kyle Wilsonin ohella AHL:n pudotuspelien eniten maaleja tehnyt tulokas. Seuraavan kauden 2007–2008 päätteeksi hän voitti Calder Cupin. Smotherman debytoi samalla kaudella myös Thrashersin NHL-joukkueessa, jossa hän pelasi kaksi runkosarjaottelua. Smotherman teki ensimmäisen ja toistaiseksi ainoan NHL-maalinsa toisessa ottelussaan 1. huhtikuuta 2008 Florida Panthersin Craig Andersonin taakse. Hän teki siinä myös syöttöpisteen.


title: Jordan Smotherman

text: Vuonna 2008 Smotherman otti käyttöönsä taas alkuperäisen sukunimensä, kun hänen isänsä menehtyi. Kaudella 2008–2009 hän oli 18 osumallaan Wolvesin kolmanneksi paras maalintekijä ja voitti myös joukkueen sisäisen jäähypörssin 94 minuutillaan. Smotherman pelasi kauden aikana kaksi NHL-ottelua. Huhtikuussa 2009 hän teki vuoden mittaisen jatkosopimuksen Thrashersin kanssa, mutta Smotherman kaupattiin elokuussa 2009 Columbus Blue Jacketsiin. Hänet siirretiin heti kaupan jälkeen farmijoukkue Syracuse Crunchiin, jossa Smotherman pelasi koko kauden 2009–2010. Kaudeksi 2010–2011 hän siirtyi vapaana agenttina Boston Bruinsin organisaatioon. Smotherman vietti taas kautensa kokonaan farmissa, tällä kertaa Providence Bruinsin riveissä.


title: Jordan Smotherman

text: Kaudeksi 2010–2011 Smotherman siirtyi Eurooppaan ja Tanskan AL-Bank Ligaenissa pelanneen EfB Ishockeyn riveihin. Hän voitti tehoilla 31+29=60 koko liigan piste- ja maalipörssin. Smotherman valittiin kauden pääteeksi AL-Bank Ligaenin tähdistökentälliseen. Hänet valittiin kauden aikana myös tammikuun 2012 kuukauden pelaajaksi. Kaudeksi 2011–2012 Smotherman siirtyi Ruotsin toiseksi korkeimmalle sarjatasolle HockeyAllsvenskanin Tingsryds AIF:ään. Hän nousi joukkueen varakapteeniksi ja oli Tingsrydin paras pistemies ja maalintekijä tehoilla 24+12=36. Smotherman jakoi koko Allsvenskanin maalipörssin toisen sijan Leksands IF:n Michael Rafflin kanssa. Hän sijoittui myös 126 minuutillaan sarjan jäähypörssissä kolmanneksi.


title: Jordan Smotherman

text: Kaudella 2013–2014 Smotherman jatkoi Allsvenskan-uraansa Karlskrona HK:n joukkueessa. Hän voitti joukkueen sisäisen piste- ja maalipörssin tehoilla 23+20=43, joilla Smotherman jakoi sarjan pistepörssin kolmannen sijan Malmö Redhawksin Daniel Vikstenin ja BIK Karlskogan Pathrik Westerholmin kanssa. Maalipörssissä hän oli viidentenä. Smotherman vahvisti myös kahden European Trophyn playoff-ottelun verran SHL-joukkue Frölunda HC:tä joulukuussa 2013.


title: Jordan Smotherman

text: Smotherman siirtyi kaudeksi 2014–2015 vuoden mittaisella sopimuksella SM-liigajoukkue Pelicansiin. Hän johti 11 osumallaan joukkueen sisäistä maalipörssiä Tommi Paakkolanvaaran kanssa, kunnes Smothermanin sopimus purettiin tammikuussa 2015, jolloin hän palasi loppukaudeksi Allsvenskaniin ja siirtyi Rögle BK:n paitaan. Smotherman jakoi tehoilla 6+3=9 koko Kvalserienin maalipörssin voiton joukkuetoverinsa Christopher Liljewallin kanssa sekä pistepörssin voiton joukkuetovereidensa Liljewallin, Jesper Jensenin ja Ludvig Rensfeldtin kanssa. Hän oli kauden päätteeksi nostamassa Rögleä SHL:ään. Maaliskuussa 2015 Smotherman teki vuoden mittaisen jatkosopimuksen joukkueen kanssa.


title: Jordan Smotherman

text: Kaudella 2015–2016 Smotherman jakoi Röglen sisäisen maalipörssin kolmannen sijan Sebastian Wännströmin kanssa 14 osumallaan.


title: Joose Vilkuna

text: Frans Josef (Joose) Vilkuna (4. lokakuuta 1905 Nivala – 4. joulukuuta 1989 Nivala) oli suomalainen maanviljelijä ja eräkirjailija.


title: Joose Vilkuna

text: Joose Vilkunan vanhemmat olivat talollinen, maallikkosaarnaaja August Vilkuna (1871–1931) ja meijerska Anna Nikula. Hänen vanhempi veljensä oli akateemikko Kustaa Vilkuna ja setänsä kirjailija Kyösti Wilkuna. Vilkuna kävi Raudaskylän kristillisen kansanopiston ja Kauhavan maamieskoulun. Vuonna 1931 hän sai haltuunsa isänsä jälkeen Vilkunan sukutalon. Hän sai tilan kuntoon ja muun muassa ojitti tilan metsiä saadakseen ne paremmin tuottaviksi. 1930-luvulla Vilkuna oli mukana suojeluskunnan ja IKL:n paikallisessa toiminnassa. Talvisodan aikana hän oli hevoskolonnan vääpelinä Kenttätykistörykmentti 9:ssä ja jatkosodassa hän oli Kenttätykistörykmentti 4:ssä patteriston vääpelinä.


title: Joose Vilkuna

text: Sodan jälkeen Joose Vilkuna perusti Vilkunan tilan yhteyteen tiilitehtaan, joka toimi kymmenisen vuotta. Hän oli myös mukana perustamassa salaojaputkia valmistanutta "Nivalan Savi Oy":tä ja Nivalan kirkonkylään vesijohtoyhtiötä. Vilkuna oli Pellervo- ja Metsälehti-lehtien vakinainen avustaja ja kirjoitti muihinkin lehtiin. Hän kirjoitti eräaiheisia pakinoita ja juttuja, joita julkaistiin myös kirjoina. Kotiseututyön harrastajana tunnettu Vilkuna suunnitteli Nivalaan kaksi muistomerkkiä. Nivalan ensimmäisen kirkon, Sarparannan saarnahuoneen, muistomerkin hän suunnitteli veljensä Kustaa Vilkunan kanssa 1956. Vuonna 1966 hän suunnitteli Nivalan Pirttirannalle pystytetyn Niilo Kustaa Malmbergin muistomerkin.


title: O Pioneers!

text: O Pioneers! on Glenn Jordanin ohjaama ja tuottama yhdysvaltalainen televisioelokuva, joka perustuu Willa Catherin "O Pioneers!" -romaaniin vuodelta 1913. "O Pioneers!" ensiesitettiin vuonna 1992, ja se on genreltään draama. Televisioelokuvan pääosassa on Jessica Lange, joka sai roolisuorituksestaan Alexandra Bergsonina Golden Globe -ehdokkuuden.


title: O Pioneers!

text: "O Pioneers!" on antologisen televisiosarjan "Hallmark Hall of Famen" jakso. "O Pioneers!" on "Hallmark Hall of Famen" 41. tuotantokauden toinen jakso. "O Pioneers!" esitettiin ensimmäistä kertaa CBS-kanavalla 2. helmikuuta vuonna 1992. "O Pioneers!" julkaistiin Yhdysvalloissa VHS:lle 17. syyskuuta 1992 ja DVD:lle 22. huhtikuuta 2003.


title: O Pioneers!

text: Willa Catherin "O Pioneers!" -romaanin pohjalta on tehty toinen sovitus, "O Pioneers!", joka on televisioelokuva vuodelta 1991. Vuoden 1991 sovituksessa Mary McDonnell näyttelee Alexandra Bergsonin roolin.


title: O Pioneers!

text:
"O Pioneers!" kertoo 1900-luvun alun ruotsalaisesta maahanmuuttajaperheestä Nebraskassa. Perheen isä kuolee ja jättää perheen maatilan tyttärelleen. Hän tekee parhaansa maatilan töissä, kun monet muut luovuttavat ja lähtevät.
"O Pioneers!" -televisioelokuvan kuvaukset alkoivat 4. kesäkuuta vuonna 1991. Televisioelokuva kuvattiin Nebraskan Johnstownissa ja Lincolnissa. Kuvaukset päättyivät 1. heinäkuuta 1991. Hallmark Hall of Fame Productions, Lorimar Television ja Prairie Films toimivat televisioelokuvan tuotantoyhtiöinä.


title: Kapteeni Singleton

text: Kapteeni Singleton (The Life, Adventures and Piracies of the Famous Captain Singleton) on englantilaisen Daniel Defoen vuonna 1720 julkaisema kirja.


title: Kapteeni Singleton

text: Kirja kertoo Bob Singleton-nimisestä henkilöstä, joka kidnapattiin pienenä lapsena ja oli romaniäidin kasvattama. Hän päätyy kirjassa merimieheksi ja useiden aluksenvaihdosten jälkeen joutuu karkoitetuksi laivaltansa Madagaskarin saarelle. Ensimmäinen puoli kirjasta käsittelee hänen ja muiden karkoitettun laivaväen matkaa Afrikan läpi Englantiin. Toinen puoli käsittelee Singletonin elämää merirosvona.


title: Rivnen ydinvoimalaitos

text: Rivnen ydinvoimalaitos (, ) on Ukrainan Rivnen alueen länsirajalla kulkevan, pienen Styrjoen äärellä, aivan Varašin kaupungin koillispuolella sijaitseva ydinvoimalaitos. Voimalaitos kantaa aluekeskuksen nimeä, vaikka Rivnen kaupunkiin on linnuntietä noin 82 kilometrin matka. Voimalaitoksen omistaa ja sen toiminnasta vastaa Ukrainan valtion Energoatom-yhtiö ().


title: Rivnen ydinvoimalaitos

text: Voimalassa oli vuoden 2014 huhtikuussa toiminnassa neljä venäläisvalmisteista, painevesityyppistä reaktoriyksikköä. Ensimmäiset kaksi VVER-440-tyyppistä yksikköä kytkettiin tuotantokäyttöön vuosina 1980 ja 1981, ja kolmosyksikkö, suurempitehoinen VVER-1000 vuonna 1986. Nelosyksikön rakentaminen keskeytettiin vuonna 1990, mutta rakentamista jatkettiin vuonna 1993. Lokakuussa 2004 neljäs, VVER-1000 -tyyppinen voimalayksikkö otettiin tuotantoon. Yksiköiden nettosähkötehot ovat valmistumisjärjestyksessä 420 MW, 415 MW, 1000 MW ja 1000 MW. Koko Rivnen ydinvoimalaitoksen teho on siis 2835 megawattia.


title: Rivnen ydinvoimalaitos

text: Koska Rivnen ydinvoimalaitos ei sijaitse suuren ja kylmän vesistön äärellä, lauhdevoimalan turbiinin läpi ajetun ja paineistetun höyryn jäähdytys (tiivistys vedeksi) pitää ratkaista muuten. Siksi kuhunkin reaktoriyksikköön liittyy 1-2 lauhdutustornia.


title: Rivnen ydinvoimalaitos

text: Kansainvälisen ydinenergiajärjestö IAEA:n mukaan Ukrainan neljällä ydinvoimalaitoksella tuotettiin vuonna 2013 noin 78 000 GWh sähköä, joka oli 43,6 prosenttia Ukrainan sähköntuotannosta tuona vuonna.


title: Hans Haataja

text: Hans Valdemar Haataja (14. syyskuuta 1932 Helsinki – 26. joulukuuta 2012) oli suomalainen elokuvaaja, käsikirjoittaja ja elokuvaohjaaja, joka erikoistui mainoselokuviin ja muihin lyhyisiin tilauselokuviin.


title: Hans Haataja

text: Hans Haataja tuli elokuva-alalle 1952 ja nousi Filmitalo-tuotantoyhtiössä Suomen ensimmäiseksi erityisesti mainoselokuvista tunnetuksi ohjaajaksi. Sieltä Haataja siirtyi osakkaaksi Filmi-Jattaan, jonka tytäryhtiö FJ-filmi tuotti Mikko Niskasen erinomaisesti menestyneen elokuvan "Käpy selän alla" (1966). Elokuvasta ansaitsemillaan tuotoilla Haataja ja Filmi-Jatan toimitusjohtajana toiminut Kyösti Varesvuo perustivat Crea-Filmi Varesvuo Haataja Oy:n, josta kehittyi Suomen suurimpiin kuulunut mainoselokuvien ja video-ohjelmien tuotantoyritysten ryhmä.


title: Hans Haataja

text: Vuonna 1966 Haatajan Suomen Pankkiyhdistykselle ohjaama, nuorille rahankäyttöä opastava lyhytelokuva "Ensimmäinen tilipäivä" sai parhaan lyhytelokuvan Jussi-palkinnon. Finnairin uutta New Yorkin reittiä mainostava ”Omena” voitti ensimmäisenä suomalaisena mainoselokuvana Kultaisen leijonan Cannesin mainosfestivaaleilla 1969. Sen Haataja suunnitteli yhdessä mainostoimisto SEKin Eero Kinnusen kanssa. Heidän yhteistyötään oli myös Seija Tynin esittämän Supertyttö-hahmon varaan rakentuva Shell-huoltamoiden kampanja ”Mieheni on Supermies” 1960-luvun puolessavälissä.


title: Hans Haataja

text: Haataja oli kolmas elokuvaneuvoksen arvonimen saajista.


title: Tert-butyylilitium

text: tert-Butyylilitium (CHLi) on eräs litiumin muodostamista organometalliyhdisteistä eli organolitiumyhdisteistä. Se on vahva emäs, jota käytetään orgaanisissa synteeseissä.


title: Tert-butyylilitium

text: tert-Butyylilitium on huoneenlämpötilassa valkoinen kiteinen aine, joka sublimoituu kuumennettaessa. Yhdiste hajoaa 140 °C:n lämpötilassa litiumhydridiksi ja 2-metyylipropeeniksi. Se reagoi erittäin voimakkaasti myös veden ja muiden proottisten liuottimien kanssa. tert-Butyylilitium liukenee hyvin hiilivetyihin ja eettereihin, mutta reagoi eetterienkin kanssa. Reaktiivisuudeltaan yhdiste on voimakkaampi ja emäksisempi verrattuna isomeereihinsä n-butyylilitiumiin ja sek-butyylilitiumiin. Hiilivetyliuoksissa yhdiste muodostaa muiden organolitiumyhdisteiden tavoin aggregaatteja ja esiintyy tyypillisesti tetrameerinä.


title: Tert-butyylilitium

text: tert-Butyylilitiumia valmistetaan tyypillisesti metallisen litiumin ja tert-butyylikloridin välisellä reaktiolla. Liuottimina käytetään hiilivetyjä ja yhdiste myydään tyypillisesti pentaani- tai heksaaniliuoksena.


title: Tert-butyylilitium

text: tert-Butyylilitium on erittäin voimakas emäs ja sitä käytetään tähän tarkoitukseen orgaanisen kemian synteeseissä muun muassa litiointireaktioissa ja vaihtolitioinneissa, joissa se reagoi alkyylihalogenidien kanssa muodostaen muita alkyylilitiumyhdisteitä. tert-Butyylilitiumia käytetään myös liittämään muihin yhdisteisiin tert-butyyliryhmiä. Näin valmistetaan muun muassa orgaanisten yhdisteiden suojaukseen käytettävää tert-butyylidimetyylisilyylikloridia. Trialkyyliboraanit reagoivat yhdisteen kanssa muodostaen litiumin trialkyyliborohydridejä.


title: Hanasaari (täsmennyssivu)

text: Hanasaari voi viitata ainakin seuraaviin:


title: Kyösti Varesvuo

text: Kyösti Varesvuo (s. 22. marraskuuta 1932) on suomalainen elokuvatuottaja ja elokuvatuotantoalan yrittäjä, joka tunnetaan Crea-Filmi Oy:n ja myöhemmin Varesvuo Partners -nimellä toimineen filmi- ja videotuotantokonsernin perustajana. 1950-luvun lopulla elokuva-alalla aloittanutta Kyösti Varesvuota pidettiin uransa alussa yhtenä suomalaisen mainoselokuvan kaikkien aikojen parhaista käsikirjoittajista.


title: Kyösti Varesvuo

text: Varesvuo työskenteli 1950-luvulla Pelastakaa Lapset -järjestössä ja sitten Filmitalon (aiemmin Finlandia-Kuva) tuotantopäällikkönä. 1960-luvun puolivälissä hän oli toimitusjohtajana ja osakkaana Pentti Helanteen perustamassa Filmi-Jatta-tuotantoyhtiössä, jonka tytäryhtiö FJ-Filmi tuotti Mikko Niskasen elokuvan "Käpy selän alla". Erittäin hyvin menestyneestä elokuvasta ansaitsemillaan tuotoilla Varesvuo ja Filmi-Jatan pääkuvaajana ja yhtenä osakkaana toiminut Hans Haataja perustivat Crea-Filmi Oy:n, josta kehittyi Suomen suurin mainoselokuvien ja televisio-ohjelmien tuotantoyritysten ryhmä Varesvuo Partners. Crea-Filmi laajentui 1980-luvulla jälkituotantoon ja kalustovuokraukseen ja alkoi hankkia enemmistöosuuksia kilpailevista mainoselokuvayhtiöistä. Näitä olivat Pepe Teirikarin Elohopea-Filmi, Martti Tikan Woodpecker Film sekä Taina Kanthin, Frej Andersinin ja Tapani Päiväsen Filmitalli.


title: Kyösti Varesvuo

text: 1990-luvun lopulla Varesvuo laajensi televisio-ohjelmien ja pitkien elokuvien tuotantoon yritysniminä Crea Video, Matti Kyllösen Crea Sport Production sekä Filmiteollisuus ja sen tytäryhtiöt Filmiteollisuus Fine, Helsinki-filmi ja tamperelainen Ten Years Producion. Varesvuo Partners oli myös Roope Lehtisen Moskito Televisionin, Henkka Hyppösen Van Der Median ja Liisa Akimofin Production Housen osakkaana. Varesvuon yrityksiin kuului myös klassisen musiikin äänilevyjä tuottava Ondine. 1990-luvun lopulla Varesvuo Partners myytiin Talentumille, joka myi sen Capman-pääomasijoitusyhtiölle 2008.


title: Kyösti Varesvuo

text: Vuonna 1966 Varesvuon käsikirjoittama lyhytelokuva "Ensimmäinen tilipäivä" sai parhaan lyhytelokuvan Jussi-palkinnon. Varesvuolle myönnettiin elokuva-alan hopeinen ansiomerkki 1984. Varesvuo toimi pitkään Filmikamarin hallituksessa.


title: Kyösti Varesvuo

text: Luontovalokuvaaja Markus Varesvuo on Kyösti Varesvuon poika.


title: Gorodok

text: Gorodok on kylä Novgorodin alueella. Se sijaitsee Polajoen vasemmalla rannalla. 200 metrin päässä kylästä länteen virtaa Lovatjoki, jonka kautta kulki viikinkiaikana 700–1100-luvuilla eräs viikinkien idäntien väylistä.


title: Gorodok

text: Gorodok sijaitsee Ilmajärvestä etelään kolmen joen: Lovatin, Polan ja Cerjonkin välissä. Kilometrin päässä kylästä joet muodostavat hyvin laajan jokisuiston Ilmajärvelle. Jokisuistot kartassa oikealla.


title: Gorodok

text: Nestorin kronikan mukaan varjagiruhtinas Rurikin kuoleman jälkeen vallan peri hänen sotapäällikkönsä Olav eli Oleg Viisas. Hän järjesti vuonna 880 sotaretkiä Polatskia, Izborskia ja Smolenskia vastaan. Hän rakennutti Holmgardia suojaamaan useita linnoituksia eri suunnilta tulevia uhkia vastaan. Hän ymmärsi niiden turvaavan valtakuntansa rauhan. Tärkeimmät kohteet tulivat Ilmajärven jokien varsille, joita pitkin kauppareitit kulkivat eri ilmansuuntiin.


title: Gorodok

text: Islantilaisten saagojen mukaan Gorodok eli Gaðar oli yksi Gardarikin tärkeimmistä kaupungeista. Islantilaisessa Haugin kirjassa 1320-luvulta kirjoitetaan kahdeksasta muinaisesta kaupungista Gardarikissa: "Tuossa valtakunnassa on osa, joka on siellä Ruzcia-nimellä, ja me nimitämme sitä Gardariki-nimellä. Sen tärkeimmät kaupungit ovat Móramar (Murom), Ráðstofa (Rostov), Súrsdalar (Suzdal), Holmgarðr (Rurikinlinna), Sýrnes (Gnjozdovo), Gaðar (Gorodok), Pallteskja (Polatsk), Kœnugarðr (Kiova). Islanniksi: "I þui riki er þat, er Ruzcia heitir, þat kollum ver Garðariki. Þar ero þessir hofuð garðar: Moramar, Rostofa, Surdalar, Holmgarðr, Syrnes, Gaðar, Palteskia, Kœnugarðr." Muita saagoissa mainittuja tärkeitä kaupunkeja olivat Aldeigjuborg (Staraja Ladoga) ja Smaleskja (Smolensk).


title: Gorodok

text: Vuonna 1958 Novgorodin pedagogisen korkeakoulun arkeologinen ryhmä teki kaivauksia alueella. Kylän kupeessa olevista hautakummuista löytyi muinaisia sinettikiviä, keramiikka-astioita, rautaisia työkaluja, nuolenkärkiä, naisten koruja, hevosten hampaita ja isojen eläinten luita.


title: Gorodok

text: Eri kirjoitusten mukaan paikka on ollut Gardarikissa viikinkien idäntien risteyskohta 700-luvulta lähtien. Eri vesitiet olivat käytössä 1600-luvulle asti. Alueella kohtasivat Skandinavian, muinais-Venäjän, Bysantin, Persian ja Indusin eri kansojen muuttovirrat, kauppatiet ja sotatiet. Muinainen Gorodok sijaitsee keskellä kaikkia näitä. Sen sijainti "Ilmajärven porttina" oli erittäin hyvä. Näin tärkeälle paikalle oli välttämätöntä rakentaa puolustuslinnoitus vartioimaan kauppareittiä rosvoja vastaan sekä keräämään kauttakulkijoilta läpikulkumaksua (nykyistä tullimaksua vastaava). Tämän vahvistavat myös kansainvälisen Viking-Nevo-ryhmän kaivaukset alueella. Heidän tutkimustensa mukaan siellä oli varjagien rakennuttama linnoitus, joka vartioi vesitietä. Siellä on säilynyt puisten porttien kiviset perustukset. Lovatjoki voitiin tarvittaessa sulkea kettingeillä. Tutkijat ovat tulleet siihen tulokseen, että nykyinen nimi Gorodok tulee muinaisesta sanasta, joka tarkoitti vartiokaupunkia. Vuonna 2012 kylän sisääntulopaikalle on pystytetty kyltti, jossa kerrotaan näistä muinaisista tapahtumista. Kylän vanhalla neuvonpitokukkulalla on muistokivi, jossa muistutetaan "sivilisaatioiden sinisestä risteyksestä". Parhaillaan on menossa hanke, jotta kylään rakennettaisiin "Muinais-Venäjän kansainvälisten jokiteiden museo" .


title: Gorodok

text: Saksalainen yritys Siemens & Halske AG osti Gorodokista vuonna 1861 Hmelevon kartanon ja rakensi posliinitehtaan, jossa ruvettiin valmistamaan posliinisia sähköeristeitä ja posliiniastioita paikallisesta valkeasta savesta. Siemensin tehdas oli toiminnassa vuoteen 1914 asti eli ensimmäisen maailmansodan alkuun. Gorodokin kylän halkaisee kanava, joka laskee Lovatjokeen, sekä Siemensin tehtaan vanhat savilouhokset, joista saatiin materiaali posliinitehtaalle. Vanhojen kyläläisten mukaan kanava on kaivettu käsin. Sitä pitkin Siemensin jokilaivat pääsivät Ilmajärvelle ja Olhavanjoelle ja jopa Pietariin asti. Kartano sijaitsi viereisessä Hmelevon kylässä Lovatjoen rannalla. Kartanon päärakennus oli kaksikerroksinen kivirakennus, jossa oli marmoriportaikko. Sitä kehystivät leijonahahmot. Kiinteistörekisterin mukaan vuonna 1891 omistajana oli Lappeenrannasta lähtenyt saksalainen Karl Fjodorovitš Siemens. Saksalaiset omistajat ajoivat kartanosta tehtaalle 1,5 km pitkää tiilistä tehtyä erikoistietä pitkin. Lokakuussa 1918 Hmelevo-Gorodokin kartano kansallistettiin. Se muutettiin lasten leirikeskukseksi. Kartanosta on säilynyt hevostalli ja kartanonpuisto, jossa on vanhoja tammia ja mäntyjä.


title: Gorodok

text: Gorodokin laidalle on pystytetty kyltti "Sivilisaatioiden sininen risteys".


title: Energianeuvos

text: Energianeuvos on Suomessa tasavallan presidentin myöntämä arvonimi, joka kuuluu 2. ryhmään. Arvonimestä maksettavan veron määrä on joko .


title: Energianeuvos

text: Arvonimi myönnettiin ensimmäisen kerran vuonna 1982. Vuosien 1918–2013 aikana energianeuvoksen arvonimi on myönnetty 28 henkilölle.


title: Liikenneneuvos

text: Liikenneneuvos on Suomessa tasavallan presidentin myöntämä arvonimi, joka kuuluu 2. ryhmään. Arvonimestä maksettavan veron määrä on joko .


title: Liikenneneuvos

text: Arvonimi myönnettiin ensimmäisen kerran vuonna 1960. Vuosien 1918–2013 aikana liikenneneuvoksen arvonimi on myönnetty 61 henkilölle.


title: Liikenneneuvos

text: Liikenneneuvoksen arvonimen saajien tyypillinen ammatti on liikennöitsijä tai toimitusjohtaja.


title: Matkailuneuvos

text: Matkailuneuvos on Suomessa tasavallan presidentin myöntämä arvonimi, joka kuuluu 2. ryhmään. Arvonimestä maksettavan veron määrä on joko .


title: Matkailuneuvos

text: Arvonimi myönnettiin ensimmäisen kerran vuonna 1983. Vuosien 1918–2013 aikana matkailuneuvoksen arvonimi on myönnetty viidelle henkilölle.


title: Merenkulkuneuvos

text: Merenkulkuneuvos on Suomessa tasavallan presidentin myöntämä arvonimi, joka kuuluu 2. ryhmään. Arvonimestä maksettavan veron määrä on joko .


title: Merenkulkuneuvos

text: Arvonimi myönnettiin ensimmäisen kerran vuonna 1920. Vuosien 1918–2013 aikana merenkulkuneuvoksen arvonimi on myönnetty 38 henkilölle.


title: Metsäneuvos

text: Metsäneuvos on Suomessa tasavallan presidentin myöntämä arvonimi, joka kuuluu 2. ryhmään. Arvonimestä maksettavan veron määrä on joko .


title: Metsäneuvos

text: Arvonimi myönnettiin ensimmäisen kerran vuonna 1934 piirikuntapäällikkö Atri S. Arimolle. Vuosien 1918–2014 aikana metsäneuvoksen arvonimi on myönnetty 139 henkilölle.


title: Viestintäneuvos

text: Viestintäneuvos on Suomessa tasavallan presidentin myöntämä arvonimi, joka kuuluu 2. ryhmään. Arvonimestä maksettavan veron määrä on joko .


title: Viestintäneuvos

text: Arvonimi myönnettiin ensimmäisen kerran vuonna 1991.


title: Sourunniemen kalliomaalaus

text: Sourunniemen kalliomaalaus sijaitsee Saimaalla Puumalassa Etelä-Savossa. Kalliomaalaus on ajoitettu kivikauteen ja se löytyi vuonna 2004.


title: Sourunniemen kalliomaalaus

text: Saimaan Haapaselän etelärannalla, noin 7 kilometriä Puumalasta, työntyy pohjoiseen Sourunniemi. Niemen länsipuolella rannasta (ei aivan vedestä) nousee huomattava kalliojyrkänne, joka on 200 metriä pitkä. Kallion pohjoisosassa aivan rantapuuston takana sijaitsee maalauskohta noin 3 metrin korkeudella maasta mitattuna ja 7 metriä Saimaan vedenpinnasta mitattuna. Paikalle johtaa polku.


title: Sourunniemen kalliomaalaus

text: Maalaus on varsin pieni ja ainoa tunnistettava kuvio esittää ihmishahmon yläosaa. Hahmolla vaikuttaisi olevan kolmiomainen pää samalla tavalla kuin Uittamon II ja Keltavuoren kuvioilla. Päästä kulkee vielä alaspäin vartaloviiva, mutta käsien ja jalkojen asennot jäävät arvaillujen varaan. Hahmon alapuolella näkyy heikosti punaväriä ja rytmikästä viivanvetoa, mutta kuvioista ei saa selvää. Vaikutelmaksi jää kolmioita rivissä, jota tukee vaakaviiva.


title: Sourunniemen kalliomaalaus

text: Maalauksen ajoitus perustuu kahteen asiaan. Maalauksen on voinut tehdä ainoastaan veden pinnan tasolta veneestä tai jäällä seisoen, joten Saimaan esihistoriallinen vedenkorkeus määrittää sen ajoituksen. Toisaalta myös kuvion motiivi on sama kuin Keltavuoren- ja Uittamonsalmen maalauksissa. Uittamonsalmen kuviolla vaikuttaisi olevan sama korkeus kuin Sourunniemen maalauksella. Onkin ehdotettu, että maalaus olisi tehty 5200−5000 vuotta sitten eli 3200−3000 eaa..


title: Kuilun hyppyrimäet

text: Kuilun hyppyrimäet on neljän käytössä olevan ja yhden puretun hyppyrimäen muodostama mäkihypyn suorituspaikka Siilinjärvellä.


title: Kuilun hyppyrimäet

text: Kuilun hyppyrimäet on tärkeä nuorten harjoittelupaikka lähellä Kuopiota. Puijon Hiihtoseura ja Siilinjärven Ponnistus tekevät tiivistä yhteistyötä mäkihypyssä ja yhdistetyssä, sillä seuran jäsenet harjoittelevat Puijon ja Kuilun hyppyrimäistä. Vuosittain huhtikuun ensimmäisenä viikonloppuna käydään perinteiset kilpailut, joihin on osallistunut muun muassa Matti Hautamäki ja Jens Salumäe.


title: Kuilun hyppyrimäet

text: Vuonna 2007 kolmen pienimmän hyppyrimäen alastulorinteeseen asennettiin muovitus.


title: Kuilun hyppyrimäet

text: Hyppyrimäen K-piste sijaitsee 42 metrissä ja HS-piste 46 metrissä.


title: Kuilun hyppyrimäet

text:
Mäkiennätyksen 49,0 metriä on hypännyt Tuomas Ahonen.
Naisten mäkiennätyksen 41,5 metriä ovat hypänneet Julia Tervahartiala ja Annamaija Oinas.
Hyppyrimäen K-piste sijaitsee 21 metrissä, vauhtimäessä on peltilatu ja alastulorinteessä muovitus.


title: Kuilun hyppyrimäet

text:
Mäkiennätyksen 22,0 metriä ovat hypänneet Juho Ojala, Jere Kukkonen ja Zhu Honglin.
Naisten mäkiennätyksen 21,5 metriä ovat hypänneet Minja Korhonen ja Elsa Thors.
Kesämäkiennätyksen 21,0 metriä on hypännyt Tomas Kuisma.
Naisten kesämäkiennätyksen 20,0 metriä on hypännyt Emilia Sorvisto.
Hyppyrimäen K-piste sijaitsee 17 metrissä, vauhtimäessä on peltilatu ja alastulorinteessä muovitus.


title: Kuilun hyppyrimäet

text:
Mäkiennätyksen 16,0 metriä on hypännyt Veeti Hyvärinen.
Naisten mäkiennätyksen 16,0 metriä ovat hypänneet Minja Korhonen ja Sofia Mattila.
Kesämäkiennätyksen 12,5 metriä ovat hypänneet Valtteri Holopainen ja Tuomas Meis.
Naisten kesämäkiennätyksen 13,5 metriä on hypännyt Oosa Thure.
Hyppyrimäen K-piste sijaitsee 8 metrissä, vauhtimäessä on peltilatu ja alastulorinteessä muovitus.


title: Usva Kärnä

text: Usva Kärnä (s. 1982) on suomalainen näyttelijä, joka on valmistunut Pietarin valtiollisesta teatteritaiteen akatemiasta. Ennen teatteriopintoja hän opiskeli sirkusalaa Koulutuskeskus Salpauksessa. Kärnä on työskennellyt uransa aikana eri puolilla Suomea, muun muassa Ryhmäteatterissa, Helsingin Kaupunginteatterissa, Tampereen Työväen Teatterissa, Hämeenlinnan teatterissa ja Vaasan kaupunginteatterissa.


title: Usva Kärnä

text: Usva Kärnä kuuluu vapaaseen teatteriryhmään Taskuteatteri Mimic, joka keskittyy eksentriseen teatteriin ja venäläiseen klovneriaan.


title: Usva Kärnä

text: Vuonna 1997 Kärnä näytteli päähenkilöä nuorena Maria Ruotsalan 48-minuuttisessa Kettupäivien pääpalkinnon saaneessa televisioelokuvassa "Ruusutarha".


title: Laurent Gaudé

text: Laurent Gaudé (6. heinäkuuta 1972 Pariisi, Ranska) on ranskalainen näytelmä- ja romaanikirjailija. Hän voitti arvostetun Goncourt-palkinnon vuonna 2004. Palkinto myönnettiin teoksesta "Le soleil des Scorta"


title: Laurent Gaudé

text: Hän aloitti uransa näytelmäkirjailijana vuosituhannen vaihteessa. Hänen näytelmiään on esitetty Ranskan lisäksi lisäksi myös muun muassa Saksassa. Jo hänen toinen romaaninsa "La mort du roi Tsongor" voitti Prix Goncourt des lycéens 2002 ja Prix des Libraires 2003. Hänen seuraava romaaninsa "Le soleil des Scorta" voitti Goncourt-palkinnon ja Prix Jean Giono.


title: Laurent Gaudé

text: Laurent Gaudé asuu Pariisissa yhdessä italialaisen puolisonsa kanssa. Hänellä on kaksi lasta.


title: Meindert van Buuren

text: Meindert van Buuren, Jr. (s. 5. tammikuuta 1995 Rockanje) on hollantilainen moottoriurheilija. Van Buuren aloitti karting-uransa vuonna 2004. Vuonna 2012 van Buuren kilpaili Formula Renault NEC -sarjassa sijoittuen sarjan 21:ksi. Samana vuonna hän ajoi muutamia kilpailuja Eurocup Formula Renault -sarjassa. Vuonna 2012 van Buuren jatkoi molemmissa sarjoissa ollen NEC -sarjassa loppupisteissä 11:s saavuttaen kauden aikana yhden palkintosijan ja Eurocup -sarjassa hän sijoittui sarjan 32:ksi. Vuonna 2013 van Buuren ajoi Auto GP World Series -sarjassa saavuttaen yhden palkintosijan sijoittuen sarjan yhdeksänneksi. Vuonna 2014 van Buuren siirtyi Formula Renault 3.5 -sarjaan saavuttaen 21 pistettä sijoittuen sarjan 19:ksi. Vuonna 2015 van Buuren jatkoi toisen kauden sarjassa saavuttaen 20 pistettä. Samana vuonna hän ajoi yksittäisiä kilpailuja GP2 ja Renault Sport Trophy -sarjoissa.


title: Hmelnytskyin ydinvoimalaitos

text: Hmelnytskyin ydinvoimalaitos (, ) on Ukrainan Hmelnytskyin alueella, noin kolme kilometriä Netišynin kaupungin eteläpuolella sijaitseva ydinvoimalaitos. Voimalaitos on nimetty aluekeskuksen mukaan; Hmelnytskyin kaupunki sijaitsee kuitenkin noin 100 kilometriä voimalasta etelään. Voimalaitosta operoi Ukrainan valtion Energoatom-yhtiö ().


title: Hmelnytskyin ydinvoimalaitos

text: Voimalassa oli vuoden 2014 huhtikuussa toiminnassa kaksi venäläisvalmisteista, painevesityyppistä reaktoriyksikköä. Ne ovat VVER-1000-tyyppisiä, nettosähköteholtaan 1000 megawatin voimalayksikköjä. Yksiköt kytkettiin tuotantokäyttöön vuosina 1987 ja 2004.


title: Hmelnytskyin ydinvoimalaitos

text: Voimalayksikköjen 3 ja 4 rakentaminen aloitettiin 1986 ja 1987, mutta keskeytettiin vuonna 1990. Yksikköjen on sittemmin arvioitu olleen 75- ja 28-prosenttisesti valmiita. Rakentaminen uudelleenkäynnistettiin vuonna 2011 solmitun jatkosopimuksen jälkeen. Näiden yksikköjen on valmistumisaikataulusta on esitetty monia erilaisia näkemyksiä; arviot osuvat tyypillisesti vuosien 2016 ja 2020 välille.


title: Hmelnytskyin ydinvoimalaitos

text: Hmelnytskyin ydinvoimalaitoksen länsipuolella on lauhdutusvettä varastoiva tekojärvi.


title: Hmelnytskyin ydinvoimalaitos

text: Kansainvälisen ydinenergiajärjestö IAEA:n mukaan Ukrainan neljällä ydinvoimalaitoksella tuotettiin vuonna 2013 noin 78 000 GWh sähköä, joka oli 43,6 prosenttia Ukrainan sähköntuotannosta tuona vuonna.


title: Louis Curchod

text: Louis Curchod oli ITU:n ensimmäinen pääjohtaja aikana 1. tammikuuta 1869 – 24. toukokuuta 1872. Hän oli sveitsiläinen.


title: Pertti Virtanen (jääpalloilija)

text: Pertti Virtanen (s. 17. heinäkuuta 1986 Oulu) on suomalainen jääpallomaalivahti. Hän edustaa Ruotsin Elitserienissä pelaavaa IFK Vänersborgia.


title: Pertti Virtanen (jääpalloilija)

text:
Virtanen on Oulun Palloseuran kasvatti, joka on edustanut myös Oulun Luistinseuraa sekä ruotsalaista IFK Kungälvia. IFK Vänersborgiin hän siirtyi marraskuussa 2013 aloitettuaan kauden Bandyliigassa OLS:n joukkueessa
. Maaliskuussa 2014 Virtanen teki seuran kanssa vuoden mittaisen jatkosopimuksen. Ruotsalaisen SvenskaFans -sivusto valitsi hänet kauden 2013–2014 parhaaksi maalivahdiksi.


title: Pertti Virtanen (jääpalloilija)

text: Suomen jääpallomaajoukkueessa Virtanen on pelannut 11 ottelua. Hän oli mukana vuosien 2009 ja 2011 MM-kilpailuissa.


title: Anja Niedringhaus

text: Anja Niedringhaus (12. lokakuuta 1965 Höxter, Länsi-Saksa – 4. huhtikuuta 2014 Khost, Afganistan) oli saksalainen valokuvaaja. Sotakuvaukseen erikoistunut Niedringhaus työskenteli vuodesta 2002 lähtien amerikkalaiselle Associated Press -uutistoimistolle.


title: Anja Niedringhaus

text: Vuonna 2005 hän voitti uutisvalokuvauksen Pulitzer-palkinnon Irakin sotaa käsittelevillä kuvilla osana 11 hengen valokuvaajaryhmää. Samana vuonna Niedringhaus sai myös International Women's Media Foundation -säätiön palkinnon. Hänen valokuviaan on ollut esillä useissa museoissa, muun muassa Frankfurtin Museum für Moderne Kunstissa.


title: Anja Niedringhaus

text: Anja Niedringhaus sai surmansa huhtikuussa 2014 Afganistanissa Khostin maakunnassa. Hänet ammuttiin paikallisen poliisiaseman edustalla, jossa Niedringhaus oli kanadalaisen toimittajan Kathy Gannonin kanssa seuraamassa maan presidentinvaalien äänestyslippujen jakoa. Hän oli toinen Afganistanissa muutaman viikon kuluessa surmansa saanut länsimaalainen toimittaja. Ruotsalainen Nils Horner ammuttiin Kabulissa maaliskuun 11. päivänä.


title: Usvainen maisema

text: Usvainen maisema () on Theó Angelópouloksen ohjaama kreikkalainen draamaelokuva vuodelta 1988.


title: Usvainen maisema

text: Noin 12-vuotias tyttö ja puolta nuorempi pikkuveli lähtevät Kreikasta etsimään Saksaan kadonnutta isäänsä. Lapset tekevät mielikuvituksessaan isän olinpaikasta ihannemaailman, jonka ehkä kuitenkin tietävät olevan vain kuvitelmaa. Erään kiertävän teatteriseurueen hyväsydäminen järjestäjä Oréstis on ainoa ihminen, joka kiinnostuu heidän pyrkimyksistään.


title: Usvainen maisema

text: "Usvainen maisema" valittiin vuoden elokuvaksi -kilpailussa 1989. Se sai Hopeisen leijonan Venetsian ja InterFilm-palkinnon Berliinin elokuvajuhlilla 1988.


title: Usvainen maisema

text: Vuonna 2018 BBC:n kansainvälinen asiantuntijaraati äänesti "Usvaisen maiseman" kaikkien aikojen sadan parhaan ei-englanninkielisen elokuvan joukkoon.


title: Timo Kivinen

text: Timo Pekka Kivinen (s. 8. joulukuuta 1959 Lappeenranta) on suomalainen kenraaliluutnantti ja Pääesikunnan päällikkö 1. kesäkuuta 2017 alkaen. Aiemmin Kivinen toimi muun muassa puolustusvoimien strategiapäällikkönä 2015–2017 sekä Karjalan prikaatin komentajana 2011–2014.


title: Timo Kivinen

text: Kivinen oli alun perin rakuuna. Kadettikoulussa hän saavutti kadettien grand slamin: hän oli sekä kurssinsa priimus, että sotilasarvoltaan korkein oppilas kadettivääpeli, että ansioituneimmalle valmistuneelle jaettavan kunniamiekan saaja. Kadettikoulun jälkeen hän mm. osallistui Yhdysvaltojen armeijan vaativalle Airborne and Ranger -kurssille.


title: Kiinan riittikiista

text: Kiinan riittikiista oli katolisten lähetyssaarnaajien 1600-luvulla käymä kiista kungfutselaisuuden uskonnollisesta luonteesta ja kiinalaisista rituaaleista. Kiistan aiheena oli, oliko kiinalaisten perinteisiä esi-isien kunnioittamiseksi suoritettuja rituaaleja sekä muita kungfutselaisia ja kiinalaisia keisarillisia riittejä pidettävä pakanallisina uskonnollisina menoina, missä tapauksessa ne olisivat katolisen uskon vastaisia.


title: Kiinan riittikiista

text: Jesuiitat esittivät mielipiteenään, että kiinalaiset riitit olivat maallisia eivätkä ne, tosin tietyin edellytyksin, olleet ristiriidassa kristinuskon kanssa, minkä vuoksi ne oli hyväksyttävä ja kristittyjenkin oli luvallista osallistua niihin. Toista mieltä kuitenkin olivat dominikaanit ja fransiskaanit, jotka laativat asiasta raportin Roomaan.


title: Kiinan riittikiista

text: Rooman Kansojen evankelisoimisen kongregaatio asettui vuonna 1645 dominikaanien puolelle ja tuomitsi selonteossaan kiinalaiset riitit. Vuonna 1656 sama kongregaatio kuitenkin asettui jesuiittojen puolelle ja peruutti tuomionsa. Tämä oli yksi monista kiistoista, joita jesuiitat ja dominikaanit kävivät keskenään Kiinassa ja muuallakin Aasiassa, muun muassa Japanissa ja Intiassa.


title: Kiinan riittikiista

text: Kiistaan puuttuivat myös Euroopan johtavat yliopistot samoin kuin Qing-dynastian keisari Kangxi, useat paavit, erityisesti Klemens XI ja Klemens XIV sekä Pyhän istuimen viranomaiset. Ennen 1600-luvun loppua monet dominikaanit ja fransiskaanit olivat siirtyneet jesuiittojen kannalle, mutta Rooma vastusti. Klemens XI tuomitsi kiinalaiset riitit vuonna 1704. Vuonna 1742 Benedictus XIV vahvisti tuomion uudestaan ja kielsi enää väittelemästä asiasta.


title: Kiinan riittikiista

text: Kaksi vuosisataa myöhemmin Pyhä istuin otti asian jälleen käsittelyyn. Paavi Pius XII antoi 8. joulukuuta 1939 julistuksen, jonka mukaan kristityillä oli oikeus osallistua esi-isien ja Kungfutsen kunniaksi pidettyihin riitteihin ja seremonioihin. Myöhemmin Vatikaanin toinen kirkolliskokous (1962–1965) hyväksyi periaatteen, jonka mukaan paikallisia seremonioita voitiin mahdollisuuksien mukaan sisällyttää kirkon kristilliseen liturgiaan.


title: Kiinan riittikiista

text: Toisin kuin Amerikan manterella, jonka Espanja ja Portugali olivat valloittaneet sotilaallisesti, Aasiassa eurooppalaiset lähetyssaarnaajat kohtasivat yhtenäisiä, lukutaitoisia yhteiskuntia, joihin Euroopan vaikutusvalta ei ollut vielä sanottavasti ulottunut.


title: Kiinan riittikiista

text: Alessandro Valignano, Jeesuksen veljeskunnan edustaja, oli yksi ensimmäisistä jesuiitoista, joka suositteli teoksissaan "Résolutions" ja "Cérémonial", että kristilliset tavat oli mukautettava Aasian yhteiskuntiin.


title: Kiinan riittikiista

text: Kiinassa Matteo Ricci sovelsi Valgnanon "Cérémonial"-teoksen periaatteita Kiinan oloihin. Yhdessä vaiheessa jesuiitat jopa alkoivat käyttää buddhalaisten munkkien asua, ennen kuin he ottivat käyttöon arvokkaampana pidetyn Kiinan oppineiden virkamiesten silkkipuvun. Erityisesti Matteo Riccin kristillisiä humanistisia näkemyksiä kungfutselaisuudesta ja kiinalaisista rituaaleista, ”Matteo Riccin direktiivejä” (), seurasivat Kiinassa ja Japanissa toimineet jesuiittalähetyssaarnaajat.


title: Kiinan riittikiista

text: Paavi Aleksanteri VII hyväksyi 23. maaliskuuta 1656 antamassaan päätöksessä ”kiinalaisille tavoille suosiolliset” käytännöt ja vahvisti samalla vuonna 1615 tehdyn päätöksen, joka hyväksyi kiinan kielen käytön liturgiassa. Tämä merkitsi huomattavaa poikkeusta katolisen kirkon yleisestä käytännöstä, joka yleensä kielsi paikallisten kielten käytön kirkossa ja edellytti käytettävän yksinomaan latinaa.


title: Kiinan riittikiista

text: Vuonna 1659 Kansojen evankelisoimisen kongregaatio, joka tunnetaan myös nimellä "Propaganda Fide", antoi Aasiassa toimineille uusille lähetyssaarnaajille ohjeet, joissa heitä selvästi kehotettiin mukautumaan paikallisiin tapoihin ja kunnioittamaan niitä:


title: Kiinan riittikiista

text: Keisari Kangxi oli aluksi hyvissä väleissä Kiinassa toimineita jesuiittalähetyssaarnaajien kanssa. Hän oli kiitollinen niistä palveluksista, joita he suorittivat hänelle tähtitieteen, diplomatian ja tykkien valmistamisen alalla. Jesuiitat tekivät suuria palveluksia myös keisarikunnan sotavoimille välittämällä tietoa eurooppalaisesta tykistön teknologiasta, ja he johtivat monien eri kaliiberia olevien tykkien valmistusta. Jesuiitat Jean-François Gerbillon ja Thomas Pereira osallistuivat vuonna 1689 myös Nertšinskin rauhanneuvotteluihin, joissa he toimivat kielenkääntäjinä.. Ennen 1600-luvun loppua jesuiitat olivat myös saaneet monia kiinalaisia kääntymään kristinuskoon.


title: Kiinan riittikiista

text: Vuonna 1692 Kangxi antoi asetuksen suvaitsevaisuudesta kristinuskoa kohtaan ( tai 正教奉傳)


title: Kiinan riittikiista

text: Tämä asetus soi kristinuskolle Kiinassa saman aseman kuin buddhalaisuudella ja taolaisuudella oli. Keisari Kangxi otti myös muutamia jesuiittoja hoviinsa tiedemiehiksi ja taiteilijoiksi.


title: Kiinan riittikiista

text:
Kiinaan päässeet jesuiitat onnistuivat menestyksellisesti palvelemaan keisarin hovissa. He tekivät kiinalaisiin vaikutuksiin tietämyksellään tähtitieteestä ja mekaniikasta, ja keisarillinen observatorio annettiin heidän ylläpidettäväkseen. Heidän täsmällisten laskumenetelmiensä ansiosta keisari onnistui ennustamaan auringon- ja kuunpimennykset, mikä kuului hänen rituaalisiin velvollisuuksiinsa. Toiset jesuiitat toimivat hovimaalareina. Jesuiittoihin taas Kiinan konfutselainen yläluokka teki suuren vaikutuksen, ja he omaksuivat pitkälti Kiinan yläluokan elintavat.
Ongelmaksi lähetystyötä harjoittaville jesuiitoille muodostui kuitenkin, miten heidän olisi suhtauduttava kiinalaisiin riitteihin. Vähitellen he alkoivat Matteo Riccin oppien mukaisesti hyväksyä ne. Kiinan yläluokka oli sitoutunut kungfutselaisuuteen, kun taas muu väestö harjoitti enimmäkseen buddhalaisuutta ja taolaisuutta. Tästä huolimatta kaikki kolme muodostivat sekä valtiollisen että yksityisen elämän viitekehykset. Sekä kungfutselaisuuteen että taolaisuuteen kuului oleellisena osana kunkin omien esi-isien kunnioitus.


title: Kiinan riittikiista

text: Jesuiittojen lisäksi muutkin uskonnolliset järjestöt kuten dominikaanit, fransiskaanit ja augustinolaiset aloittivat lähetystyön Kiinassa 1600-luvulla ja saapuivat sinne usein Espanjan siirtomaana olleilta Filippiineiltä. Toisin kuin jesuiitat, he kieltäytyivät millään tavoin sopeutumasta paikallisiin tapoihin ja halusivat soveltaa Kiinaan samaa "tabula rasa" -periaatetta, jota he olivat soveltaneet muuallakin, ja jesuiittojen käytännöt kauhistuttivat heitä. Täten he panivat alulle kiivaan kiistan, jonka he toivat Roomaan tiedoksi ja ratkaistavaksi. He nostivat esiin kolme erimielisyyden aihetta:


title: Kiinan riittikiista

text: Roomassa jesuiitat yrittivät selittää, että nämä ”kiinalaiset riitit” eivät olleet uskonnollisia vaan sosiaalisia seremonioita, ja että kristinuskoon kääntyneillekin oli hyväksyttävää osallistua niihin. Jesuiittojen mukaan myös kiinalainen kansanusko, uhrit keisarille ja esi-isille olivat luonteeltaan ei-uskonnollisia eivätkä sen vuoksi olleet yhteensopimattomia katolisuuden kanssa, kun taas heidän vastustajiensa mukaan nämä olivat sikäläisten pakanallisten uskontojen harjoittamista, ensimmäisen käskyn kieltämää epäjumalien palvontaa ja sen vuoksi katolisen uskon vastaisia.


title: Kiinan riittikiista

text: Klemens XI tuomitsi 20. marraskuuta 1704 antamassaan säädöksessä "Cum Deus optimus" kiinalaiset riitit ja kungfutselaiset rituaalit ja kielsi väittelemästä asiasta enempää. Säädöksessä kiellettiin myös käyttämästä Jumalasta nimiä "Tiān" ja "Shàngdì" ja edellytettiin käytettävän nimitystä "Tiānzhǔ" ('Taivaan Herra').


title: Kiinan riittikiista

text: Vuonna 1705 paavi lähetti keisari Kangxin luo paavillisen lähetystön tekemään asian hänelle selväksi. Charles-Thomas Maillard De Tournonin johtama lähetystö ilmoitti kiinalaisten riittien kiellosta tammikuussa 1707, mutta sen vuoksi heidät karkotettiin Macaoon.


title: Kiinan riittikiista

text: Paavi antoi 19. maaliskuuta 1715 vielä bullan "Ex illa die", joka virallisesti tuomitsi kiinalaiset riitit:


title: Kiinan riittikiista

text: Vuonna 1742 Benediktus XIV toisti bullassaan "Ex quo singulari" Klemens XI:n säännökset. Benediktus vaati, että Kiinassa toimivien lähetyssaarnaajien oli valalla vannottava, etteivät he enää kiistele asiasta.


title: Kiinan riittikiista

text: Vastatoimena paavin päätökselle kiinalaiset karkottivat 1700-luvun alussa maasta kaikki katoliset lähetyssaarnaajat.


title: Kiinan riittikiista

text: Heinäkuussa 1706 Kiinan keisari Kangxi oli saanut tarpeekseen Charles-Thomas Maillard De Tournonin johtamasta paavillisesta lähetystöstä, ja hän antoi keisarillisen määräyksen, että lähetyssaarnaajat saivat jäädä Kiinaan vain sillä ehdolla, että he julistivat noudattavansa Matteo Riccin sääntöjä.


title: Kiinan riittikiista

text:
Vuonna 1721 Kangxi, joka ei voinut hyväksyä Klemens XI:n säännöksiä, kielsi kristillisen lähetystyön Kiinassa. Kangxin säädöksessä sanottiin:
Kiinalaiset käännynnäisetkin osallistuivat kiistaan laatimalla vastalausekirjelmiä, kirjoja ja pamfletteja. Ankarimmat kiistat käytiin eräiden kristittyjen oppineiden ryhmän ja katolisen piispa Charles Maigrot de Crisseyn välillä Fujianin maakunnassa. Kiinalainen käännynnäisryhmä oli jesuiittojen, piispa vähemmän mukautuvien domikaanien ja fransiskaanien kannalla.


title: Kiinan riittikiista

text: Vaikka jesuiitat yhä puolustivat kristinuskoa Kiinassa tavalla, joka perustui Matteo Riccin ensimmäisenä harjoittamaan mukautumispolitiikkaan, heidän toimintansa päättyi 1700-luvulla epäonnistumiseen. Keisari Qianlongin aikana kiinalaisia kristittyjä alettiin vainota yhä enemmän. Vaikka keisari Qianlong arvosti ja ihaili jesuiitta Giuseppe Castiglionen taideteoksia ja länsimaista teknologiaa, hän saattoi kristinuskon vastaiset säädökset uudestaan voimaan vuonna 1737.


title: Kiinan riittikiista

text: Paavi Klemens XIV lakkautti jesuiittaveljeskunnan vuonna 1773 muun muassa sen vuoksi, koska hän ei hyväksynyt jesuiittojen mukautumispolitiikkaa; erityisesti vuoden 1773 säädös ei hyväksynyt sitä, että kiinalaiset riitit voitaisiin asettaa Euroopan ja kristinuskon rinnalle.


title: Kiinan riittikiista

text: Riittikiista oli edelleen suurimpana esteenä katolisen kirkon yrityksille kiinalaisten käännyttämiseksi kristinuskoon. Vuonna 1939, muutamia viikkoja paaviksi valitsemisensa jälkeen, Pius XII määräsi Kansojen evankelisoimisen kongregaatiota lieventämään Klemens XI:n ja Benedictus XIV:n säännöksiä. Sen jälkeen kun apostoliset sijaiset olivat saaneet Mantšukuon hallitukselta vakuutuksen, että niin sanotut ”kiinalaiset riitit” olivat luonteeltaan vain ”maallisia”, Pyhä Istuin antoi 8. joulukuuta 1939 uuden "Plane Compertum" -nimisen säännöksen, jonka mukaan:


title: Kiinan riittikiista

text: Tämä merkitsi, että kiinalaisia tapoja ei enää pidetty taikauskoisina vaan hyväksyttävinä tapoina osoittaa kunnioitusta sukulaisille ja sen vuoksi sallittuja katolisille kristityille. Samalla julistettiin, että kungfutselaisuus ei ole epäkristillinen, pakanallinen uskonto vaan filosofia ja oleellinen osa kiinalaista kulttuuria. Pian tämän jälkeen, vuonna 1943, Kiinan hallitus solmi diplomaattisuhteet Vatikaanin kanssa. Paavin päätös muutti Kiinan kirkollisia oloja lähes vallankumouksellisesti. Kun kirkko alkoi kukoistaa, Pius XII perusti paikallisen papillisen hierarkian, ja vuonna 1946 hän nimitti Thomas Tien Ken-sinin (), Qingdaon silloisen apostolisen vikaarin, ensimmäisenä Kiinan kansalaisena kardinaaliksi, ja myöhemmin samana vuonna Pekingin arkkipiispaksi.


title: Roman Mavlanov

text: Roman Mavlanov (ven. Рома́н Мавла́нов, s. 5. heinäkuuta, 1994 Moskova) on venäläinen moottoriurheilija. Mavlanov aloitti karting-uransa 13-vuotiaana. Vuonna 2011 Mavlanov kilpaili Eurocup Formula Renault -sarjassa saavuttamatta pisteitä. Samana vuonna hän ajoi Formula Renault Alps -sarjassa sijoittuen sarjan 13:ksi. Vuonna 2012 Mavlanov jatkoi Eurocup -sarjassa jääden jälleen ilman pisteitä. Samana vuonna hän ajoi myös toisen kauden Alps -sarjassa sijoittuen sarjan 15:ksi.


title: Roman Mavlanov

text: Vuonna 2013 Mavlanov kilpaili International GT Open -sarjassa voittaen kolme kilpailua sijoittuen sarjan neljänneksi ja kuusi kilpailua Spanish GT Championship -sarjassa voittaen kaksi kilpailua sijoittuen sarjan viidenneksi. Samana vuonna hän ajoi muutamia kilpailuja Eurocup- ja Formula Renault NEC -sarjoissa. Vuonna 2014 Mavlanov kilpaili Formula Renault 3.5 -sarjassa. Hän ei saavuttanut pisteitä kauden aikana.


title: Luis Solignac

text: Luis Emilio Lucho Solignac (s. 16. helmikuuta 1991 Buenos Aires, Argentiina) on argentiinalainen jalkapalloilija, joka edustaa Major League Soccerissa pelaavaa Colorado Rapidsia. Hänen pelipaikkansa on hyökkääjä.


title: Luis Solignac

text: Aiemmin Solignac on edustanut kotimaansa seurojen lisäksi portugalilaista SC Bragaa ja ruotsalaista Djurgårdenia sekä Veikkausliigan IFK Mariehamnia kausina 2013 ja 2014. Solignac teki Mariehamnin paidassa pelaamassaan 42 pelissä 20 osumaa. Kaudella 2014 hän jakoi Veikkausliigan maalikuninkuuden Jonas Emetin kanssa 14 osumallaan. Veikkausliiga-kauden 2014 jälkeen hän palasi lainalta takaisin kotimaahansa ja kasvattajaseuraansa.


title: Luis Solignac

text: Tammikuussa 2015 hän siirtyi Primera División de Argentinaan nousseeseen Club Atlético Nueva Chicagoon. Toukokuussa 2015 Solignac siirtyi Yhdysvaltain Major League Soccerin Colorado Rapidsiin. Hän teki debyyttinsä MLS:ssä seuraavassa kuussa FC Dallasia vastaan.


title: Luis Solignac

text: Henkilökohtainen


title: Stefan Marinković

text: Stefan Marinković (s. 20. helmikuuta 1994) on serbialais-sveitsiläinen jalkapalloilija, joka edustaa Slovakian Corgoň Ligassa pelaavaa Dukla Banská Bystrica. Hän on pelannut nuorten maaotteluita sekä Sveitsin että Serbian paidassa.


title: Stefan Marinković

text: FC Luzernin kasvatti Marinković kävi Luzernin aikoinaan testileireillä Juventuksessa ja Arsenalissa, mutta hän siirtyi hollantilaisseura AFC Ajaxin akatemiaan, josta tie kävi 2014 Turkuun. Tammikuussa 2012 Marinković kärsi vaikean polvivamman, joka piti hänet sivussa käytännössä koko kauden. Kaudella 2014 Marinković pelasi Veikkausliigassa 19 ottelua osumatta kertaakaan.


title: Stefan Marinković

text: Tammikuussa 2015 Marinković siirtyi Slovakian Corgoň Ligan Dukla Banská Bystricaan.


title: Harry Finér

text: Harry Finér (s. 1942) on suomalainen palkittu copywriter ja bluesmuusikko, instrumenttinaan huuliharppu.


title: Harry Finér

text: Harry Finér on vuonna 1964 alkaneen copywriter-uransa aikana työskennellyt mainostoimistoissa Mainoslinja, Valotorni, Markkinointi Viherjuuri, Lintas, Varis Poteri Veistola ja SEK. 1980-luvun lopulla Finér siirtyi freelanceriksi.


title: Harry Finér

text: Finér työskenteli pitkään muun muassa art director Herbie Kastemaan kanssa. Finér on palkittu kolmasti Vuoden parhaat kampanjat -kilpailussa ja Kultahuipulla Grafian Vuoden huiput -kilpailussa. Cannesin mainosfestivaaleilta hänellä on kaksi kunniakirjaa ja Klaffi-mainoselokuvakilpailusta useita Kultaisia klaffeja.


title: Harry Finér

text: Finér on soittanut monissa Jimmie Lawsonin kokoonpanoissa. Muita bluesyhtyeitä ovat olleet Kingston Mines Blues Gang, Johanna-levymerkille albumin vuonna 1981 tehnyt Uuge Päts, Järvenpään Puistobluesin pääkonsertissa 1983 soittanut Raimo Raivo ja Pakkopaita sekä muusikon omaa nimeään kantava Finer Blues Gang. Hänen taiteilijanimensä bluesmuusikkona on ”Durty Dawg”. Kansainvälisten suhteidensa ansiosta Finér kertoo soittaneensa Big Joe Turnerin syntymäpäivillä Los Angelesissa. On myös soittanut Chicagon Maxwell Streetillä Queen Sylvia Embryn bändin kanssa sekä säestänyt Honeyboy Edwardsia tämän Tallinnan vierailun aikana.. Harry Finérin poika Henri tunnetaan blueskitaristina.


title: Aili Sirola

text: Aili Ilmi Lemmitty Sirola (15. marraskuuta 1905 Kuru – 1994) oli suomalainen kansakoulunopettaja ja runoilija.


title: Aili Sirola

text: Sirola toimi opettajana Parkanossa. Hän aloitti runojen krjoittamisen jo lapsena mutta alkoi julkaista niitä vasta jäätyään eläkkeelle. Sirola julkaisi 13 runokokoelmaa ja hän kirjoitti myös lehtiin muun muassa nimimerkillä "Assi".


title: Jouko Koskikallio

text: Jouko Uolevi Koskikallio (s. 15. elokuuta 1927) on suomalainen kemisti. Hän oli Oulun yliopiston kemian professori 1960–1969 ja Helsingin yliopiston fysikaalisen kemian professori 1969–1990. Hänen tutkimusalaansa ovat fotokemia ja reaktiokinetiikka.


title: Jouko Koskikallio

text: Hänen isänsä oli toimittaja Onni Koskikallio.


title: Rahoitusneuvos

text: Rahoitusneuvos on Suomessa tasavallan presidentin myöntämä arvonimi, joka kuuluu nyt 3. ryhmään. Arvonimestä maksettavan veron määrä on joko .


title: Rahoitusneuvos

text: Arvonimi myönnettiin ensimmäisen kerran vuonna 2007. Vuosien 1918–2013 aikana rahoitusneuvoksen arvonimi on myönnetty neljälle henkilölle.


title: Rahoitusneuvos

text: Kun rahoitusneuvoksen arvonimi otettiin käyttöön asetuksella vuonna 2007, se kuului arvonimien toiseen ryhmään , mutta asetuksessa vuodelta 2012 rahoitusneuvoksen arvonimi on kolmannessa ryhmässä . Veron määrä toisessa arvonimiryhmässä oli 33 300 euroa tai 8 300 euroa ja kolmannessa ryhmässä 24 200 euroa tai 6 000 euroa.


title: Algot Strömsholm

text: Algot Strömsholm (3. heinäkuuta 1905 Vaasa – 24. marraskuuta 1988 Vaasa) oli suomalainen sosiaalityöntekijä ja ruotsin kielellä kirjoittanut kirjailija.


title: Algot Strömsholm

text: Strömsholm toimi raittiusliikkeessä ja teki myös työtä kuuromykkien hyväksi. Eläkkeellä ollessaan hän oli järjestämässä keräyksiä kehitysmaiden nälkäänäkevien hyväksi.


title: Algot Strömsholm

text: Strömsholm oli Vaasan kaupunginvaltuuston jäsenenä lähes 25 vuotta edustaen ruotsalaista kansanpuoluetta.


title: Algot Strömsholm

text: Algot Strömsholmin poika teologian tohtori Gustav Strömsholm oli Pohjanmaan ruotsinkielisen radion Radio Österbottenin toimituspäällikkö.


title: Apteekkineuvos

text: Apteekkineuvos on Suomessa tasavallan presidentin myöntämä arvonimi, joka kuuluu 3. ryhmään. Arvonimestä maksettavan veron määrä on joko .


title: Apteekkineuvos

text: Arvonimi myönnettiin ensimmäisen kerran vuonna 1938 apteekkari Richard Björksténille. Vuosien 1918–2013 aikana apteekkineuvoksen arvonimi on myönnetty 38 henkilölle.


title: Apteekkineuvos

text: Apteekkineuvoksen arvonimen saaneet ovat miltei poikkeuksetta olleet ammatiltaan apteekkareita.


title: Insinöörineuvos

text: Insinöörineuvos on Suomessa tasavallan presidentin myöntämä arvonimi, joka kuuluu 3. ryhmään. Arvonimestä maksettavan veron määrä on joko .


title: Insinöörineuvos

text: Arvonimi myönnettiin ensimmäisen kerran vuonna 1992.


title: Vakuutusneuvos

text: Vakuutusneuvos on Suomessa tasavallan presidentin myöntämä arvonimi, joka kuuluu 3. ryhmään. Arvonimestä maksettavan veron määrä on joko .


title: Vakuutusneuvos

text: Arvonimi myönnettiin ensimmäisen kerran vuonna 1935. Vuosien 1918–2013 aikana vakuutusneuvoksen arvonimi on myönnetty 44 henkilölle.


title: Jussi Koskiluoma

text: Sigfrid Johannes (Jussi) Koskiluoma, vuoteen 1927 "Sirenius" (9. toukokuuta 1904 Räisälä – 23. toukokuuta 1969) oli Yleisradion suomenkielinen ohjelmajohtaja vuodesta 1945 kuolemaansa asti. Hän oli sitä ennen Yleisradion toimittaja ja radioreportaasityön uranuurtajia 1930-luvulla. Hänen isänsä oli Sigfrid Sirenius. Jussi Koskiluoma oli naimisissa opettaja ja kääntäjä Hilkka Koskiluoman kanssa.


title: Jussi Koskiluoma

text: Jussi Koskiluoma kirjoitti ylioppilaaksi vuonna 1924 ja valmistui filosofian kandidaatiksi vuonna 1931 ja maisteriksi vuonna 1932. Hän työskenteli Suomalaisuuden Liiton pääsihteerinä vuosina 1932–1934 ja 1936–1937. Välillä hän toimi Suomen Matkailijayhdistyksen (myöhemmin Suomen Matkailuliitto) julkaisujen toimittajana vuosina 1934–1936. Opiskeluaikoinaan Koskiluoma oli toiminut Ylioppilaslehden toimitussihteerinä vuosina 1930–1931 ja päätoimittajana 1931–1932. Hän siirtyi Yleisradion palvelukseen vuonna 1937.


title: Jussi Koskiluoma

text: Jussi Koskiluoma kuului 1920- ja 1930-lukujen ylioppilaspolitiikassa samaan äärioikeistoa vastustaneeseen aitosuomalaisten ryhmään kuin myöhempi tasavallan presidentti Urho Kekkonen. Molemmat olivat nuoruudessaan olleet Akateemiseen Karjala-Seuran jäseniä. Myöhemmin Koskiluomalla ja Kekkosella ei liene ollut enemmälti suoria kontakteja, koska esimerkiksi Juhani Suomen kirjoittamassa Kekkosen elämäkerrassa Koskiluomaa ei mainita kertaakaan; näin siitä huolimatta, että Kekkosella oli pääministeri- ja presidenttikausillaan tehokkaat linkit Yleisradion johtoon.


title: Jussi Koskiluoma

text: Liberaalina porvarina pidetty Koskiluoma nimitettiin Yleisradion ohjelmajohtajaksi hänen edeltäjänsä Ilmari Heikinheimon jouduttua jättämään paikkansa. Einar Sundströmin pääjohtajakautta Yleisradiossa (1949–1964) voi Historioitsija Raimo Salokankaan mukaan ohjelmapoliittisessa mielessä pitää Koskiluoman kautena, koska pääjohtaja ei ollut juuri kiinnostunut ohjelmista, kun taas ohjelmajohtaja piti niitä tiukasti näpeissään. Koskiluomalaista ohjelmapolitiikkaa luonnehtivat konservatiivisuus, varovaisuus ja syrjäänvetäytyvyys. Politikointia ja muita ristiriitoja oli sallittua käsitellä vain tiukasti rajatuissa puitteissa eikä ministereistä – vielä vähemmän tasavallan presidentistä – sopinut tehdä pilaa. Uutistoiminnan jättäminen Suomen Tietotoimiston vastuulle sopi samaan linjaan, koska Yleisradio välttyi näin ottamasta kantaa edes uutiskriteerien kautta. Koskiluoman erityisen valvonnan kohteena oli Neuvostoliiton käsittely ohjelmissa: suuren naapurin kustannuksella ei saanut vitsailla eikä uhmata sen historiantulkintoja. Historioitsija Raimo Salokankaan mukaan Yleisradio oli Sundströmin ja Koskiluoman kaudella "yhteiskunnan sivullinen", mitä osoitti muun muassa se, että vuoden 1956 yleislakko sivuutettiin radio-ohjelmissa käytännössä täysin.


title: Jussi Koskiluoma

text: Eräs koskiluomalaista ohjelmapolitiikkaa kuvannut tapaus sattui vuonna 1952, jolloin radion musiikkiosastolle "Sävelkimara"-ohjelmaa vapaasti juontanut toimittaja Sampo Sovijärvi tuli leikilliseksi tarkoittamassaan juonnossa maininneeksi Italian taskuvarkaiden maana. Tämän seurauksena loukattu valtio jätti Helsingin-suurlähettiläänsä välityksellä Suomen ulkoministeriölle tiukkasanaisen nootin, ja asia jouduttiin selvittämään perinpohjaisesti. Asia johti Sovijärvelle langetettuun usean vuoden esiintymiskieltoon radiossa ja ohjelmapäällikön paimenkirjeeseen Yleisradion osastopäälliköille ohjelmien entistä huolellisemmasta ennakkotarkastuksesta.


title: Jussi Koskiluoma

text: Erityinen ongelma Koskiluomalle olivat viihdeohjelmat. Yleisradion toimiluvan mukaan viihdettäkin oli tarjottava ja sen tuli olla sopivaa. Koskiluoman linjan mukaan sopivuus määräytyi keskiluokkaisten arvojen ehdoilla ja niinpä kevyt musiikki oli hänen epäsuosiossaan. Hänen mielestään valtaosa kotimaisista iskelmistä oli ala-arvoisia eikä niitä sopinut esittää radiossa kuin hyvin säännöstellysti. Tällaisesta linjauksesta syntyi ristiriita radion kuuntelijoiden enemmistön tahtoessa kuulla sitä, mitä ohjelmajohto piti huonona. Koskiluoma ei myöskään ollut alkujaan lainkaan innostunut Niilo Tarvajärven ideoimasta, hyvin pian suosituksi tulleesta "Tervetuloa aamukahville" -ohjelmasta. Kalle-Kustaa Korkki -kuunnelmatkin saivat Koskiluomalta hyväksynnän vasta kun Kuopion piispa Eino Sormunen oli Yleisradiolle lähettämässään kirjeessä sanonut pitävänsä niistä; tosin muut radion ajanvieteohjelmat eivät piispaa miellyttäneet.


title: Jussi Koskiluoma

text: Koskiluoman väline oli nimenomaan radio, ja vaikka televisiokin kuului hänen alaisuuteensa, se pääsi uutena välineenä viihteellistymään radiota enemmän. Reporadion aikana Koskiluoman kärsivällisyys joutui lujille, koska radikaalit ohjelmat rikkoivat jokseenkin kaikkia niitä käytäntöjä, joiden puolesta hän oli työskennellyt. Esimerkiksi monet Reino Paasilinnan (myöhemmän Yleisradion pääjohtajan) ohjelmat ärsyttivät Koskiluomaa tavattomasti.


title: Kaupunkineuvos

text: Kaupunkineuvos on Suomen tasavallan presidentin myöntämä arvonimi, joka kuuluu 4. ryhmään. Arvonimestä maksettavan veron määrä on joko .


title: Kaupunkineuvos

text: Arvonimi myönnettiin ensimmäisen kerran vuonna 1939 Eetu Kekomäelle, joka oli ammatiltaan nuorempi lehtori.


title: Kaupunkineuvos

text: Vuosien 1918–2013 aikana kaupunkineuvoksen arvonimi on myönnetty 119 henkilölle.


title: Maaneuvos (arvonimi)

text: Maaneuvoksen nimi ja arvo () on Suomessa tasavallan presidentin myöntämä arvonimi, joka kuuluu 5. ryhmään. Arvonimestä maksettavan veron määrä on joko .


title: Maaneuvos (arvonimi)

text: Arvonimi myönnettiin ensimmäisen kerran vuonna 1966. Vuosien 1918–2013 aikana maaneuvoksen arvonimi on myönnetty neljälle henkilölle.


title: Pau Claris

text: Pau Claris i Casademunt (1. tammikuuta 1586–27. helmikuuta 1641) oli katalonialainen juristi, pappi ja poliitikko. Hän johti Katalonian aluehallintoa vuosina 1638–1641.


title: Pau Claris

text: Pau Clarisista tuli vuonna 1612 Urgelin kaniikki. Hän lähti politiikkaan pappien oikeuksien puolustajana. Hän muutti Barcelonaan ja vuonna 1632 hänestä tuli tuomioistuimen virkamies. Vuonna 1638 hänet valittiin Barcelonan aluehallinnon johtajaksi. Kasvava espanjalaisten painostus Kataloniassa sai hänet etsimään apua Ranskasta.


title: Pau Claris

text: ”Katalonian tasavalta” julistettiin 16. tammikuuta 1641 itsenäiseksi mutta Ranskan suojelemaksi. Itsenäisen tasavallan ajatus tukahtui alkuunsa, kun Clarisin piti hakea turvaa Barcelonan kreiviltä ja Ranskan Ludvig XIII:ltä uhkaavaa Barcelonan piiritystä vastaan. Ranskalais-katalonialaiset joukot löivät Espanjan armeijan Montjuicin taistelussa 26. tammikuuta 1641. Claris kuoli äkillisesti noin kuukautta myöhemmin.


title: Ragna Ljungdell

text: Ragna Elisabeth Ljungdell-Erlandsson (4. toukokuuta 1905 Helsinki – 1975 Lund, Ruotsi) Ruotsissa vaikuttanut suomalainen kääntäjä, lausuja ja kirjallisuudentutkija.


title: Ragna Ljungdell

text: Ragna Ljungdellin vanhemmat olivat Ruben ja Elin Ljungdell. Hän meni 1943 naimisiin ruotsalaisen eversti Per Adolf Erlandssonin kanssa mutta liitto päättyi avioeroon.


title: Ragna Ljungdell

text: Ljungdell oli Ruotsin tunnetuimpia lausuntataiteilijoita ja teki tunnetuksi suomenruotsalaisten runoilijoiden tekstejä Ruotsissa. Hän tutustui nuoruudessaan Karjalankannaksen ruotsinkielisessä runoilijayhdyskunnassa muun muassa Elmer Diktoniukseen, Ralf Parlandiin, Tito Collianderiin ja Gunnar Björlingiin.


title: Ragna Ljungdell

text: Ljungdell julkaisi tutkimuksia runoudesta ja käänsi ruotsin kielelle Helvi Hämäläisen ja Elvi Sinervon teoksia.


title: Ragna Ljungdell

text: Nimellä "Ragna Ljungdell":


title: Rakennusneuvos

text: Rakennusneuvos on Suomessa tasavallan presidentin myöntämä arvonimi, joka kuuluu 5. ryhmään. Arvonimestä maksettavan veron määrä on joko .


title: Rakennusneuvos

text: Arvonimi myönnettiin ensimmäisen kerran vuonna 1943 rakennusmestari Kaarlo Angervuorelle. Vuosien 1918–2013 aikana rakennusneuvoksen arvonimi on myönnetty 181 henkilölle.


title: Karel Kramář

text: Karel Kramář (27. joulukuuta 1860 Vysoké nad Jizerou – 26. toukokuuta 1937 Praha) oli tšekkiläinen poliitikko ja Tšekkoslovakian ensimmäinen pääministeri vuosina 1918–1919.